
Mientras personal falta 
conocemento di IXBAZV 

Gobierno ta hisa prijs di tres 
categoria di producto hopi 
mascue1% 

ORANJESTAD - Mientras ayera comerciantenan 
mester a cuminsa cobra e BAZV di 1%, (BBO di 1% 
pa AZV) Bon Dia Aruba por a tuma nota cu mayo- 
ria supermercado tin falta di conocemento y no a 
cuminsa implementa esaki. 

Di otro un banda, Gobierno ta anuncia riba e mesun dia di 
ayera, aumento den tres categoria di producto. Combus- 
tibel, gas y pan. E motibo cu gobierno ta duna pa cambia 
e prijsnan ta cu esaki tin di haber cu e BAZV Pero ora 
Bon Dia Aruba ta calcula e porcentahe, a ripara cu e au- 
mentonan di prijs di gas y pan ta hopi mas cu e 1% aki. 

Lesa pagina A2 y A8 


Cft: ‘No tin acuerdo pa controla 
presupuesto 2015’ 



ORANJESTAD — College Financieel Toezicht (Cft) no tin 
acuerdo ainda pa controla, ni asisti cu presupuesto di 2015 
unabes cu esaki wordo instala na 2016. Segun secretario di 
Cft, Kees van Nieuwamerongen, Cft ta asombra cu gobierno 
ta paga eindejaarsuitkering, a pesar di e deficit grandi cu tin. 

Pagina A3 


60 mil hende lo bishita Festival di Luz na Medellin 



MEDELLIN, Colombia - Diasabra anochi, e ciudad Colombiano, Medellin a oficialmente 
inicia su temporada di Pasco cu su ‘Festival di Luz’ di Medellin bou e topico biba hunto den paz. 
SeguneSistemadiIndicadonanTuristicodiMedellinyAntioquia(SITUR),Medellinloricibimas 
cu 60 mil hende di exterior cu lo bishita e Festival di Luz. Un 10% mas di loke nan a ricibi aña pasa. 
Pagina AIO y All 

Aruba ta haya mapa social pa 
personanan cu limitacion 

ORANJESTAD - Den cuadro di Dia Internacional di Per- 
sona cu Limitacion, Plataforma pa Persona cu Limitacion ta 
lansa un mapa social di Aruba. Idea tras di e mapa ta pa traha 
un lista accesibel di tur e instancianan cu ta duna asistencia na 
un of otro forma na personanan cu un limitacion 

Pagina A3 

Pronostico di Tempo 

Chens pa yobida compaña cu lamper y strena 


ORANJESTAD - Pro- 
nostico di tempo ta mus- 
tra cu esaki lo ta parcial- 
mente nubia cu chens pa 
algun yobida cu posible- 
mente lo ta acompaña cu 
lamper y strena. Cu un 


temperatura maximo 32 
grado Celsius y tempera- 
tura minimo 26 grado Cel- 
sius. 

Biento 

Por spera cu biento di direc- 


cion oost y fresco te fuerte; 
forsa 5 te 7 ( 33 te 52 km/ora, 
18 te 28 nudo). 

E biento ta mengua gradual- 
mente debi na un area di pre- 
sion halto riba lama Atlantico 


cu ta debilitando. 

Condicion di lama: 

Olanan di lama ta biniendo 
di direccion oost-noordoost 
cu haltura di 6 te 8 pia. Tem- 
peratura di superficie di lama 
29 grado Celsius.Q 




Bo cadena 
di numbernan 
di suerte ta duna 
e number di awe 




jf ooo 

OOÓ6 



Signo; GEMINIS 



@@00 


@®@® 

®®@@ 




01 ) 11 ( 24 ) ( 27 ) 

a 



^OOOO 

6)* 



0000 

0000 

0 ( 7^00 


DIARIO ©000 
© 00 © 
0000 
SUPER 0000 


Falta implementacion di 1% BAZV 




ORANJESTAD - Ayera 
comerciante mester 

a cuminsa cobra e 1% 
BAZV (health tax). Bon 
Dia Aruba a bishita algun 
supermercado pa mira 
con esaki ta bayendo, y a 
constata cu mayoria tin 
falta di conocemento y no 
a cuminsa ehecuta e ley 
nobo. 


Na Certified Mega Mall, e 
proceso ya ta andando pa in- 
clui e 1% di BAZV den e prijs 
di cada producto. Sra. Sandy 



cu ta supervisora, a bisa cu 
mayoria producto ya tin’e 
caba pero e ta hopi trabou, 
pues no a pone den tur pro- 
ducto. E1 a mustra Bon Dia 
Aruba ehempel di diferente 
recibo cu diferent producto 
cu tin e 1% y otronan cu no 
tin esaki. 

Specificacion cla 

Bon Dia Aruba por a mira cu 
un letter “B” ta wordo uza 
tras di productonan cu tin 
e BBO 1,5%, pero esunnan 
cu tin e BAZV 1%, ta haya 
e letternan “BZ”. Na final 
di e recibo clientenan por 
controla esaki tambe y mira 
cuanto placa a bay na BBO 




y cuanto a bay na BAZV. 
Segun sra. Sandy den trans- 
curso di e dianan e ta kere cu 
lo caba di aplica e porcentahe 
riba tur producto. 

No ta cobrando 

Supermercado Ling & Sons 
ainda no a cuminsa cobra e 
1 porciento, segun cahero, 
Marlene. E1 a bisa Bon Dia 
Aruba cu e no ta na altura di 
esaki y a keda asombra y pre- 
ocupa cu productonan ta bay 
bira mas caro. El a haci Bon 
Dia Aruba algun pregunta 
riba e 1% y Bon Dia Aruba a 
splike un poco riba e topico. 
Impresion cu Bon Dia Aruba 
a haya ta cu e empleadonan 
na caha, cual ta atende cu 
placa no ta bon informa riba 
e ley aki. E cahero a mustra 
Bon Dia Aruba diferente re- 
cibo, cu por a mira cu no tin 
specificacion tampoco di e 
BBO 1,5 % riba e factura. E1 
a bisa cu esaki ta wordo hinca 
den e prijs di biaha pesey e no 
ta aparece riba e recibo. Bon 
Dia Aruba a puntra si kisas e 
1,5% tambe lo a wordo hinca 
den e prijsnan, di tal manera 
cu e consumido, no por con- 
trola esaki. El a bisa cu e no ta 
na altura di esaki, y cu e no a 
ripara cambio di prijs di pro- 
ducto. 

Un minimarket cu Bon Dia 
Aruba a acera, a indica cu nan 
no a cuminsa cobra ainda. E 
persona encarga eynan Kev- 
in, a mustra Bon Dia Aruba 
un carta cu panaderia Mod- 
erna a entrege recientemente 
unda cu tin para, cu nan ta 



cuminsa cobra e supermer- 
cado e porciento extra aki. 
Sr. Kevin a expresa su preo- 
cupacion riba e hecho aki, 
mirando cu ainda nan no a 
cuminsa cu e proceso di au- 
mento di prijs den nan tien- 
da. E minimarket aki, tambe 
a puntra Bon Dia Aruba pa 
mas informacion y e impor- 
tancia di haci esaki, pero Bon 
Dia Aruba a dirigie pa tuma 
contacto cu esnan encarga pa 
cobra esaki. 

Na momento cu Bon Dia 
Aruba a bandona e minimar- 
ket, no a haya e impresion cu 
nan ta haciendo e cambionan 
cu mester na e producto. 

Cliente 

Bon Dla Aruba a puntra un 
cliente den e minimarket 
na e momento riba e BAZV 
1,5%. E1 a bisa “Dia pa dia tur 
cos ta keda bira mas caro, un 
djis nos no por cumpra nada 
mas, pasobra e prijsnan ta 
mucho halto. 

Aruba ta haya mapa social pa 
personanan cu limitacion 



ORANJESTAD — Den 
cuadro di Dia Internacio- 
nal di Persona cu Limita- 
cion cu ta mañan dia 3 di 
december, Plataforma pa 
Persona cu Limitacion ta 
lansa awe tardi un asina 
yama mapa social di Aru- 
ba. 

Idea tras di e mapa ta pa traha 
un lista accesibel di tur e in- 
stancianan cu ta duna asis- 
tencia na un of otro forma na 
personanan cu un limitacion. 
E idea aki a lanta na 2012 caba 
entre profesionalnan cu ta 
traha cu e grupo aki. E aña aki 
porfm, cu ayudo fmanciero 
di Sede Aruba, a traha e asina 
yama Sociale Kaart aki, di cual 
100 ehemplar lo bay wordo 
distribui como hardcopy na 
tur instancia cu ta traha cu 
personanan cu un limitacion. 
E version digital ta bay ta 
disponibel online riba www. 
pplaruba.com/actividad. E 
mapa social aki ta consisti di 
informacion conciso di in- 
stancianan y tin como meta 
pa no solamente personanan 


cu un limitacion tuma con- 
tacto cu nan si mester, pero 
tambe pa instancianan entre 
nan mes cera conoci cu otro 
y kisas traha hunto unda por. 
Segun Carrol Kock di Depar- 
tamento di Asuntonan Social 
cu ta sostene e Plataforma, 
e lista no ta completo ainda. 
Te awo tin 28 pa 29 instancia 
riba dje y ta trahando caba pa 
amplia esaki. 

MoU 

Awe tardi no solamente lo 
bay presenta e mapa social 
aki, pero tambe lo bay duna 
e asina PPL Award na e su- 
permercado Superfood, cu 
como un di e ainda masha 
poco nan no solamente ta 
duna empleo na hendenan 
cu un limitacion, pero tambe 
ta percura pa nan edificio ta 
accesibel pa e grupo aki. E 
idea tabata tambe pa firma un 
MoU cu gobierno den cual 
lo laga tres ministerio, pues 
esun di Asuntonan Social, 
esun di Educacion y Famia 
y esun di Salubridad Publico 
traha hunto cu e Plataforma 


pa Persona cu Limitacion. 
Sinembargo firmamento di 
MOU aki a wordo posponi 
pa te aki un par di luna. Segun 
Kock esaki tin di haber cu en- 
tre otro puntonan manera 
ken lo presidi riba e coopera- 
tiva aki y ken lo haci kico. E ta 
bisa cu aki tres luna lo yega na 
un firmamento. Minister di 
Asuntonan Social Paul Croes 
ta amplia riba esaki cu tin as- 
pectonan mucho tecnico den 
e MOU cu mester wordo 
haci mas habri pa asina logra 
cu tur tres ministerio por haci 
nan trabou den dje. 

ARBO-wet na 2015 

Hecho ta tambe cu gran parti 
di hendenan cu un limita- 
cion ta hayando nan handicap 
awendia pa via di acciden- 
tenan na pia di trabou. Hopi 
di e casonan aki ta den con- 
struccion. Segun Carroll 
Kock tin masha tiki facilidad 
pa nan revalida y bin bek den 
sociedad. 

Minister Croes ta bisa cu a 
pesar cu tin un ley den cual ta 


stipula cu trahadonan mester 
wordo protegi, ainda falta un 
asina yama ARBO-wet. 


Segun minister Croes, e idea 
ta pa introduci esaki den di 
dos mita di 2015. □ 


Cft; “No tin niun acuerdo pa controla presupuesto 2015” 



ORANJESTAD — Col- 
lege Financieel Toezicht 
(Cft) no tin niun acuerdo 
ainda pa controla presu- 
puesto di 2015, ni tampo- 
co pa asisti e secretariado 
di Fiscal Counsil unabes 
cu esaki wordo instala na 
2016. 

Esaki secretario di Cft, Kees 
van Nieuwamerongen, ta de- 
clara na Caribisch Netwerk. 
Van Nieuwamerongen ta 
declara tambe cu Cft ta haya 
'curioso' cu gobierno ta paga 
eindejaarsuitkering e aña aki, 
a pesar di e deficit grandi cu 
tin. 

Anteriormente prome min- 
ister Mike Eman y minis- 
ter di Finanzas a declara na 
diferente ocasion cu a acorda 
cu Hulanda cu Cft lo bay 
controla presupuesto 2015 y 
despues asisti e 'back-office' 
di Fiscal Counsil despues cu 
esaki wordo instala na 2016. 
Te hasta a ratifica esaki den 
Memorie van Toelichting di 
presupuesto supletorio cu a 
pasa parlamento siman pasa. 
Van Nieuwamerongen ta 
bisa sinembargo cu esaki ta 
mas tanto ta un plan cu go- 
bierno di Aruba tin, pero cu 
nada a wordo concretisa ai- 
nda. "Nos a tende cu un cu e 
otro lo a wordo papia na Hu- 
landa, pero no tin niun orden 


duna pa loke presupuesto 
2015”, segun Van Nieuwam- 
erongen. Hecho ta cu Hu- 
landa, Corsou y St. Maarten 
ta esunnan cu ta dicidi riba 
kico Cft su tareanan ta. Se- 
gun Van Nieuwamerongen, 
ta cuestion pa paisnan den 
Reino sinta cu otro y tuma 
decision riba si y con Cft lo 
hunga un rol den control riba 
presupuesto di 2015 y asis- 
tencia na secretariado di Fis- 
cal Counsil. 

Pues, contrario na loke gober- 


nantenan local a declara, por 
lo pronto Cft no ta nada en- 
volvi den presupuesto 2015 
ni den Fiscal Counsil. 

Eindej aarsuitkering 

Notabel den e entrevista 
tambe ta declaracion di Van 
Nieuwamerongen cu Cft ta 
haya 'curioso' cu a pesar cu 
tin un deficit 'enorme', go- 
bierno a dicidi toch pa gasta 
placa di biaha na pago di 
eindej aarsuitkering. T ambe 
notabel ta Van Amerongen 


su declaracion riba e rol cu 
Cft a hunga den trahamento 
di presupuesto supletorio di 
2014. 

Segun e secretario di Cft, sol- 
amente a duna consehonan 
for di un distancia. Entre otro 
a conseha gobierno pa tuma 
pasonan prome cu ta duna 
resultadonan lihe, prome 
cu cuminsa corta gastonan y 
otro proyectonan cu ta tuma 
mas tempo. 

Un di e pasonan lihe aki cu 
Cft a conseha tabata pa hisa 


bbo. Van Nieuwamerongen 
ta bisa cu cantidad di e conse- 
honan cu Cft a duna, a wordo 
aplica tambe. Awo loke falta 
ta pa gobernador pasa e pre- 
supuesto y e presupuesto su- 
pletorio di 2014 bek pa Cft pa 
nan repasa esaki atrobe, mes- 
cos cu a haci prome caba cu e 
presupuesto. 

Despues di esaki numa, 
gobernador por tuma su de- 
cision si e ta firma e presu- 
puesto 2014, si of no.Q 

Futuro limita 


Mañan ta e dia internacional pa persona 
cu limitacion. Persona cu necesidad spe- 
cial, incapacitay tin mas descripcion net- 
chi pa referi na persona cu basicamente 
no ta fit den nos manera general di biba. 
Tin taboe ainda riba cierto limitacion. 
Persona mentalmente incapacita (ver- 
standelijk gehandicapt) tin nan luganan, 
pa casualidad grupo rond di Hooiberg. 
Tin biaha por mira nan den comunidad, 
pa recauda fondo pa paga ayudo cu nan 
mes mester. Tambe tin poco dunado di 
trabou cu ta duna nan un chens pa traha 
of nan mes ta crea uno, parti mangel den 
centro. 

Fuera di esey tin carnaval, e unico tem- 
porada den aña na Aruba unda por mira 
personan briya riba caya y wordo aplau- 
di pa con nan realmente ta, pe resto di 
aña sigui sconde den e sombra di stig- 
matisacon. Danki Dios tin hopi trahan- 
do den cuido y boluntario cu ta purba di 
kibra e taboe, saca nan for di e sombra. 

Tin un plataforma di diferente organi- 
sacionnan representando gruponan cu 
diferente limitacion. Awe nan ta firma 
un acuerdo cu gobierno. E ta un acuer- 


do di cooperacion. Acuerdonan asina na 
cuminsamente hopi biaha ta bon intento 
y ta crea bunita potret den corant. Pero 
kico despues? Cooperacion ta bunita, 
pero mester fondo tambe y gobierno 
ta cortando den subsidio. Sinembargo, 
cu creatividad por yega leu y conscien- 
tisacion. Por ehemplo prensa por yuda. 
Cada conferencia di prensa di gobierno 
anunciando proyecto/idea nobo, prensa 
por puntra: “Gobierno a tene cuenta cu 
tur tur hende?” Por ehemplo ayera na 
e conferencia di minister di Infrastruc- 
tura: “Welcome Plaza ta accesibel pa rol- 
stoel?” 

Pero tambe ora algo ta pasa den sector 
priva, un tienda of hotel nobo ta habri, 
medio di comunicacion por haci un es- 
fuerso. Tin basta compania cu ta pensa 
cu nan ta haci hopi pa comunidad. Mi- 
rando tur e relatonan cu prensa mester 
publica riba donacionan pa bon causa. 
Pero duna 1000 florin x pa aña no ta ni- 
fica automaticamente cu un compania 
ta uno social. “Cuanto personanan cu 
limitacion boso tin den servicio?” 

Papiando di infrastructura aki por mira 


cu sector priva y publico a laga un chens 
grandi pasa. Cu tur renobacion andando 
riba nos isla. DOW por añadi un exigen- 
cia general cu tur acera, caya y edificio 
construi mester ta accesibel pa person- 
anan cu limitacion. Y companianan di 
construccion, den caso gobierno a lubi- 
da, di nan banda por a boga pe. Tin caya 
cu ta parce a tene cuenta cu por ehemplo 
hende cu problema fisico. Parce, paso- 
bra ora di crusa caya, mayoria biaha subi 
acera otro banda ta un lucha atrobe. 

E futuro pa Aruba pa cu persona limita 
ta mustra den un forma positivo si. Ok, 
e no ta positivo di un banda, pasobra e 
cantidad ta aumenta entre otro pa mo- 
tibo di accidente den trafico of na tra- 
bou. Pero di otro banda, e grupo ta crece 
tambe pa motibo di edad. 

Nos ta birando mas bieu y e porcentahe 
di ciudadanonan cu edad halto tambe ta 
crece. Cu edad ta bin cierto limitacion. 
Aki 20 aña con nos comunidad ta mus- 
tra?: mas o menos limita? Si e desar- 
oyo ta sigui manera cu ta awor, e grupo 
sin limitacion a bira asina limita, cu ta 
nan cu mester warda riba Carnaval pa 
sali.Q 


Tres hoben deteni pa atraco arma riba Sunny Supermarket 



NOORD - Dialuna anochi 
algo prome cu 9 or y mey, 
polis ta wordo manda na 
Sunny Supermarket na 
Saliña Cerca pa un atraco 
arma. Tres hoben a drenta 
arma cu machete y a ranca 
e caha di placa completo 
bay cu ne. 

Nan a bandona e sitio den un 
Toyota Yaris color cora. Un 
rato despues ta drenta un in- 
formacion cu e Toyota Yaris 
ta staciona dilanti di un cas 
na Boroncana. Mesora po- 
lis a bay na e cas, unda nan 
a topa cu e auto cu ainda su 



motor tabata cayente. Polis 
a bin topa cu e 3 hobennan 
sospechoso y algun evidencia 
mas cu posiblemente por ta 
trata di e tres hobennan aki 
cu lo por a comete e atraco 
un rato prome na Sunny Su- 
permarket. Tur tres a keda 
deteni como sospechoso. 
Polisnan uniforma di e de- 
partamento di patruyahe a 
pasa e tres sospechosonan 
pa recherchenan di Atraco 
Team cu a start mesora cu 
interogacion. E sospechoso- 
nan ta e dos rumannan J. Sint 
Jago y e di tres ta e sospecho- 
so C. Suarez. 


Mientras cu polis tabata 
atendiendo cu e tres sos- 
pechosonan, nan ta haya un 
informacion cu e caha di 
placa a wordo haya na Saliña 
Cerca canto di caminda, un 
poco mas pabou di unda e 
atraco a tuma luga. Team di 
Recherche di Atraco team y 
tambe departamento tecnico 
di Polis a bay na e cas na Bo- 
roncana, na e supermercado 
y tambe unda e caha di placa 
a wordo haya pa asina haci 
mas investigacion.Q 


Coreccion gastonan gobierno 

Den edicion di 1 di december a sali riba e prome pagina 
di nos corant un eror grandi. E cabes di e articulo ‘Gobi- 
erno a aumenta su gastonan cu 14,1 biyon florin’ ta in- 
corecto. Prome, e coma tabata para robes: e suma mester 
ta 1,41 biyon fiorin. Pero tampoco ta corecto cu a skirbi 
cu e gastonan di gobierno a aumenta cu 1,41 biyon. E 
suma aki ta e suma total di e gastonan, pues a aumenta te 
1,41 biyon florin. 

Riba pagina A3 esaki si ta para corecto (total) aunke e 
coma tampoco ta pone corecto. 

Redaccion di Bon Dia Aruba ta lamenta e erornan aki y 
ta pidi disculpa na tur su lesadonan. Den caso cu lesa- 
donan kier comenta, semper por manda un mail pa no- 
ticia@bondia.com of por yama na 588-7800.Q 

Homber gara cu 38 carchi di 
ATM falso pa bin hit 
banconan na Aruba 

ORANJESTAD - Ta par- 
ce cu tin un organisacion 
internacional cu ta dedica 
nan mes den hit banco- 
matico uzando carchinan 
falsifica. Den Corte a trata 
hopi caso caminda hasta 
a yega di gara persona cu 
aparato cu ta scan tur in- 
formacion di credit card 
di personanan y despues 
ta falsifica carchi y ta lan- 
ta sumanan grandi for di 
cuenta di personanan. 

Corte den Prome Instancia a 


trata e caso penal cu Ministe- 
rio Publico a cuminsa contra 
e homber A.K.M. kende ta 
wordo acusa cu entre 30 y 31 
mei 2014, el a falsifica ATM 
carchi y lanta placa for di ban- 
co. Ta asina cu e sospechoso 
no a presenta. Ta resulta cu 
tempo e tabata deteni na KIA 
el a haya citacion y a wordo 
deporta. 

Fiscal a bisa Hues cu inten- 
cionalmente M. tabata uza 
carchinan di ATM falso y 
lanta cantidad di placa. A 


resulta cu riba e carchinan 
tabatin informacionnan di 
personanan y banco cu no ta 
pertenece na e sospechoso. 

E caso a bin na claridad dia 31 
Mei 2014, ora cu banco RBC 
a notifica autoridad cu tin un 
hende na un ATM di e banco 
para ta uzando tur dos mash- 
in y ta mustra sospechoso. 
Polis a presenta y a papia cu 
e sospechoso. E sospechoso a 
bisa cu el a caba di yega Aruba 
y tabata pin pa saca placa. 
Door di su actitud sospecho- 


so, e agentenan di Polis a 
dicidi di rista e persona aki 
y a bin hay’e cu 31 carchi di 
ATM mas 8641 dollar. Door 
di esaki el a wordo deteni y 
hiba warda di Polis, caminda 
miembronan di Recherche 
a bay interog’e. Durante in- 
terogacion a resulta cu M. 
a bin for di Europa special- 
mente pa bin lanta placanan. 
E1 a haci reservacion na un 
apartamento caminda tambe 
el a haci uzo di un carchi falso 
como medio di pago. 

Miembronan di Recherche 
a bay haci investigacion na e 
apartamento y a bin haya 7 
carchi mas. A haya recibonan 
di banco cu ta indica cu 
prome el a lanta placa caba. 
E persona a bin for di Paris y 
a haya e carchinan for di un 
tal Michelle. E1 a splica cu 
den su celular e tin un potret 
cu tin pin code y a base di e 
number riba e carchi e ta pur- 
ba pin code te ora un activa e 
bancomatico. 

Investigacion a mustra cu 


M. a hit tres bancomatico di 
RBC y ta for di nan el a saca e 
8641 dollar. 

Fiscal a bisa Hues cu e ta 
haya cu e uzo di e carchinan 
falso a keda legalmente proba 
y ta haya cu e sospechoso ta 
castigabel. Fiscal a splica cu 
na dado momento a laga e 
sospechoso bay y a dun’e e 
citacion cu fecha di e caso. 
Na momento cu M. a wordo 
laga liber, el a wordo saca for 
di Aruba. P’esey e no ta pre- 
sente den sala di Corte. Fiscal 
a bisa cu e castigo cu M. haya, 
lo keda riba su nomber y si e 
bolbe e lo por wordo castiga. 
Fiscal ta haya cu mester man- 
da señal bon cla cu no ta tol- 
era esaki. Fiscal a exigi 3 luna 
di prizon kitando e 32 dianan 
cu M. tabata cera den KIA. E 
placa lo keda confisca. 

Hues a cera tratamento di e 
caso y dicta sentencia di bi- 
aha. Hues a bisa cu e ta haya 
e sospechoso M. culpabel y ta 
conden’e igual na loke Fiscal 
a exigi.Q 


Apesar di a conñrma castigo diprizon 

Hues a nenga exigencia di Fiscal pa pone persona obligatorio bou curatela 


ORANJESTAD - Hues a 
nenga e exigencia di Fiscal 
pa pone e homber Geer- 
man bou curatela obliga- 
torio. Esaki pasobra na 
opinion di Hues, Ministe- 
rio Publico no a cumpli cu 
e exigencianan stipula den 
ley pa por haci esaki. 

E homber Geerman ta wordo 
acusa di a menasa hende cu 
machete y horta un celular. 
Ademas e ta wordo acusa 
di a cana na luga publico cu 
machete. Tambe e ta wordo 
acusa di atraco den un su- 
permercado caminda e ta- 
batin machete. Ta asina cu 
mirando e comportacion di 
Geerman, a laga haci un in- 
vestigacion di psikiatrico cu 
ta mustra cu en berdad Geer- 


man lo tin problema mental 
y door di esey pa 25 % e no 
ta responsabel pa su actonan. 

Fiscal, teniendo cuenta cu e 
diagnostico di psychiater, a 
bisa cu e ta haya legalmente 
proba e acusacionnan y a ex- 
igi 18 luna di prizon, Htando 
e tempo cu Geerman ta cera 
den KIA. Ademas fiscal a 
exigi pa Hues pone Geerman 
pa e periodo di 18 luna bou 
curatela obligatorio. 

Sentencia 

Hues a bisa cu e ta haya le- 
galmente proba cu Geerman 
a horta un celular haciendo 
uzo di un machete cu cual 
el a menasa e persona doño 
di e cellular. Hues a sigui 
bisa cu e no ta haya proba e 


acusacion di atraco den un 
supermercado pero si ta haya 
proba cu Geerman a horta 
boter di alcohol for den e su- 
permercado. 

Na opinion di Hues, Geer- 
man tambe ta culpabel pa a 
cana cu machete riba luga- 
nan publico, cual ta wordo 
considera como posesion di 
arma. 

Pa cu e castigo, Hues a bisa 
cu e ta tene cuenta cu Geer- 
man no ta un desconoci di 
Polis. Geerman tin un carchi 
di castigo cu ta mustra cu el 
a yega di cay mas biaha cera. 
Tambe Hues a tene cuenta 
cu e rapport di Reclasering y 
esun di psychiater cu ta mus- 
tra cu pa 25 %, Geerman no 


ta responsabel pa su actonan. 

A pesar di esaki, Hues ta 
haya cu e castigo exigi pa Fis- 
cal ta na su luga. E1 a e con- 
dena Geerman na 18 luna di 
prizon, kitando e tempo cu 
e ta cera den KIA. Pa loke ta 
e exigencia di Fiscal pa pone 
Geerman bou curatela oblig- 
atorio y den Centro di Moti- 
vacion, Hues a rechasa esaki. 
Hues a splica cu Fiscal no a 
cumpli cu tur e exigencianan 
stipula den ley y a menciona e 
articulo di ley tambe pa asina 
Fiscal por bay dobel check 
esaki. Hues tampoco a honra 
peticion di abogadonan pa 
laga interna Geerman den un 
institucion pa hende cu prob- 
lema mental. Hues a bisa cu 
den casonan hopi mas serio 



mes, no a haci esaki y no ta 
haya cu esaki ta na su luga 
den e caso aki. E dos machet- 
enan cu a detene Geerman 
cu ne lo keda confisca. □ 

Segun Censo 

Cedula caduca ta wordo considera 
valido, pa tempo indefini 



ORANJESTAD - Cedula- 
nan cu a caduca, ya no por 
wordo renoba pa e aña aki 
mas. Esaki ta informacion 
cu Bon Dia Aruba a ricibi 
for di Censo. Censo no tin 
un periodo specifico tam- 
poco, riba ki dia lo por 
cuminsa renoba esakinan. 
Mientrastanto tur cedula 
cu a vence ta wordo con- 
sidera valido, sin importa 
fecha di vencemento. 

Bon Dia Aruba a ricibi infor- 
macion for di un ciudadano, 
cu a bay na oficina di Censo 
pa renoba su cedula. Eynan el 


a wordo bisa cu actualmente 
e no por haci esaki y a reco- 
menda e ciudadano pa traha 
un paspoort. 

Bon Dia Aruba a yama Censo 
pa informa riba locual ta tu- 
mando luga, y a haya sa cu 
e problema tin di haber cu e 
proceso di traha e documen- 
to na Hulanda. E empleado 
di Censo a bisa cu den 2015 
ta spera cu Aruba mes lo por 
traha e cedulanan, e ora ey ta 
evita inconveniencia, y e doc- 
umento ta keda cla mas lihe. 

No por nenga documento 

Segun Censo, companianan 


no por nenga servicio na un 
persona cu su cedula a cadu- 
ca. Den caso cu e compania 
tin duda, nan por tuma con- 
tacto cu Censo, pero Censo 
ta asumi cu companianan ta 
na altura di esaki caba, como 
a trece e informacion aki di- 
lanti den medionan di comu- 
nicacion. 

E telefonista a bisa Bon Dia 
Aruba tambe cu un perso- 
na por renoba su paspoort 
y tambe rijbewijs, pa e tin 
documento valido riba dje, 
teniendo na cuenta cu e ri- 
jbewijs actual tambe ta uno 
temporal cu ta valido na Aru- 


ba so. 

Departamento di 
rijbewijs 

E rijbewijsnan cu ta wordo 
entrega actualmente ta uno 
temporal, e ta di e color blan- 
co. 

Bon Dia Aruba a publica in- 
formacion di esaki na dife- 
rente ocasion. Den caso cu 


un persona laga traha e rijbe- 
wijs temporal, e no mester 
bolbe paga pa esun color ros 
cu ta oficial na e momenton- 
an aki. Segun informacion di 
e departamento encarga cu 
rijbewijs, debi na afspraak cu 
mester wordo haci pa traha e 
documento, ta pidi tur inte- 
resa pa pasa despues di dia 15 
di december parti mainta.Q 


Aña nobo proyectonan grandi atrobe pa renoba centro Oranjestad 



ORANJESTAD - Tin cos- 
nan chikito cu ainda falta 
den e proyecto di renoba- 
cion di Caya Betico Croes. 
Pero segun e minister 
encarga lo wordo resolve 
pronto y aña nobo di biaha 
ta sigui cu proyectonan 
mas grandi pa drecha e 
centro di Oranjestad. 

Entro otro e construccion di 
Welcome Plaza. Den e di- 
anan aki gobierno lo firma un 
contracto cu e compania cu 
e gana e destaho pe proyeco 
aki, esta Albo, segun minister 
di Infrastructura, Benny Sev- 
inger. 

Esaki ta encera e area dilanti 
waf unda lo bin kiosco nobo 
y esunnan cu t’ey, mester 
muda, e ta splica. 


E trabou den e cayanan den 
centro cu mester a cuminsa 
na october a para temporal- 
mente. Gobierno a dicidi di 
hala e trabou, specificamente 
den e camindanan chikito, pa 
comienso di otro aña pa no 
stroba hende durante fm di 
aña haciendo compras. De- 
partamento di Obra Publico 
(DOW) mes ta bay haci mas 
tanto di e trabou, segun e 
mandatario. 

Fontein 

Pregunta ta kico ta pasa cu e 
trabou cu ainda no a fmalisa 
den Caya Betico Croes. Por 
mira cu ta falta klinker, y ai- 
nda mester pone banki y e 
fontein nobo a stop di traha 
riba e Plaza Nicki Habibe. 
Tocante e fontein, minister 
ta bisa cu ta den proceso di 
fmalisa e destaho pa manten- 


cion. 

Tin un compania cu lo haci e 
trabou pero ainda ta den pro- 
ceso di aprobacion pa motibo 
cu ta fmancia cu placa di Fon- 
do Desaroyo Aruba. 

Confiicto 

Minister Sevinger tambe ta 
splica dicon e trabou di reno- 
bacion ainda no ta cla. E con- 
flicto cu e compania principal 
Mantbraca a causa e tardansa. 
Y aunke DOW a tuma over 
y companianan chikito por 
deal awor directo cu e depar- 
tamento, e proceso a tarda. E 
companianan chikito aki cu a 
traha cu Mantbraca tambe ta 
perhudica pasobra ainda nan 
ta warda riba e placa cu Man- 
tbraca ta debe nan. Y minis- 
ter ta bisa cu gobierno no por 
yuda e companianan aki haya 
e placa, nan mester bay hues 




pa confisca e pertenencianan 
di Mantbraca. “Pero poco 
poco nos ta yega na final”, 
e minister ta expresa riba e 
proyecto di renobacion cu a 
cuminsa 4 aña pasa. 

Cambio/hotel 

E ta priminti cu fln di 2015/ 
comienso 2016 e centro di 
Oranjestad lo ta cambia com- 
pleto, cu hopi tienda nobo 
tambe. Gobierno a duna 
permiso tambe pa diferente 



luga pa pone stoel pafo (ter- 
ras) den Caya Betico Croes. 
No a tende mucha mas di e 
hotel nobo cu tambe mester 
bin den e caya principal. Pero 
segun minister e proyecto ta 
sigui cana y prome cu fin di 
aña e ta kere cu tin e fmancia 
pa otro aña lo cuminsa con- 
strui. 

Manera conoci e hotel di e 
cadena Hyatt ta planea di bin 
riba e luga di ex Bon Bini 
Bazaar. □ 

Motibo duna no ta cuadra 

Gobierno ta hisa prijs di combustibel, 

gas y pan 


ORANJESTAD - Gobi- 
erno a anuncia ayera cu 
tin cambio den prijs pa 
tres categoria di producto: 
pan, combustibel y gas pa 
cushina (Arugas). 

Pero e motibo cu gobierno 
a duna pa hisa prijs maximo 
di pan y gas no ta cuadra, se- 

Gasoline unleaded-premium 

Diesel LS 

Kerosin 


gun calculacion di Bon Dia 
Aruba. 

E prijsnan a cambia entrante 
1 di december. Por mira den 
e informacion manda pa go- 
bierno cu consumido mester 
paga mas pa gasolin (+4,1 
cen), diesel (+3,7 cen) y 
kerosin (+3,5 cen). Aunke 


mundialmente e prijs di azeta 
a bahando considerabel y ta 
keda zwak. Den e caso aki 
gobierno no ta menciona e 
motibo pa hisa e prijs di e 
productonan petrolero. Es- 
aki ta e tabla cu e oficina di 
comunicacion di gobierno, 
BUVO, a manda ayera banda 
di 1.30 pm pa prensa: 

di 4,1 cen) 
di 3,7 cen) 
di 3,5 cen) 


206,0 cen pa liter (aumento 
188,2 cen pa liter (aumento 
179,0 cen pa liter (aumento 


E prijsnan ariba menciona ta inclui BBO. 



Gas y pan 

BUVO tambe a manda e 
relato anunciando e cambio 
di prijs di LPG (gas) pa uzo 
domestico. Esaki ta e boter di 
gas pa cushina. Den e relato 
Bon Dia Aruba a descubri 
eror pues no ta bay pone e 
tabla den su corant. Redac- 
cion a yama Arugas pa haya e 
informacion corecto cual ta: 


Boter grandi (100 Ibs) ta cos- 
ta 43,75 florin awor (70 cen 
mas caro). 

Boter chikito (20 Ibs) ta cos- 
ta 26,65 awor (65 cen mas 
caro). 

Mas abou por haya e cambi- 
onan den e prijs maximo cu 
gobierno ta stipula pa dife- 
rente productonan di pan 
blanco. E motibo pa cambia 


e prijsnan di gas y pan, gobi- 
erno ta duna cu esaki tin di 
haber cu e BAZV, locual ta e 
BBO di 1% pa AZV cu desde 
1 di december ta wordo hisa 
extra riba producto y servi- 
cio. Pero ora Bon Dia Aruba 
ta calcula e porcentahe, a rip- 
ara cu e aumentonan di prijs 
di gas y pan ta hopi mas cu e 
1% aki. 


Kadetjes, hotdogbroodjes, hamburgerbroodjes of rolls of tiponan di pan chikito similar: 
Peso: Prijs maximo permisibel Prijs maximo permisibel 

pa productor pa detayista 



50 -60 gram 

0,29 

0,33 

60-70 gram 

0,35 

0,39 

70-80 gram 

0,37 

0,41 

80 gram of mas 

0,41 

0,46 


Pan Frances, pan di rama, pan di machin, buscuchi of tiponan di pan chikito similar: 
Peso: Prijs maximo permisibel Prijs maximo permisibel 

pa productor pa detayista 

Minimal 115 gram 0,54 0,60 


Kipashi lechi, pan large (lechi), casino (lechi) of tiponan di pan similar: 

Peso: Prijs maximo permisibel Prijs maximo permisibel 

pa productor pa detayista 


300 gram 1,35 1,48 

450 gram 2,09 2,27 

500 gram 2,33 2,53 

650 gram 2,98 3,21 

1000 gram 4,61 4,98 


Prijs ta inclui BBO y Health Tax. 



Comunidad a chica ATM durante fin di shnan 


ORANJESTAD - Fin di 
siman varios ATM di Ca- 
ribbean Mercantile Bank 
(CMB) no tabata funcio- 
na. Motibo di esaki ta, cu 
placa a caba. E mashinnan 
a wordo yena diabierna, 
pero debi na placa di pen- 
sioen cu a pasa y varios 
compania cu a paga sala- 
rio, hopi persona a lanta 
placa lagando esakinan 


bashi. Ayera e team encar- 
ga cu e ATM tabata druk 
yenando esakinan bek. 

Ya for di diasabra tur e mash- 
innan di ATM di CMB pa- 
riba di nos isla tabata bashi. 
Un redactor di Bon Dia Aru- 
ba a bishita den transcurso di 
diasabra pa dialuna mainta, 5 
ATM sin por a saca placa di 
esakinan. No tabatin ni un 


mashin na San Nicolas cu 
tabatin placa, siguientemente 
el a bay na e mashin na Sava- 
neta, cual tambe tabata bashi. 
Dialuna mainta despues di 
8or ainda e ATMnan tabata 
bashi, pues a opta pa purba 
uno pabou, cual tampoco por 
a saca placa for di dje. Na tur 
e ocasionnan aki tabatin otro 
ciudadanonan cu tambe a 
presenta na e ATM, pa con- 


stata cu nan no por saca placa 
for di dje. 

Finalmente por a saca placa 
for di e ATM den caya grandi 
cu ta den e banco. CMB a en- 
fatisa cu den transcurso di dia 
e mashinnan lo wordo yena 
atrobe. 

Hopi compras 

Apart cu hopi compania a 


paga salario na nan emplead- 
onan diabierna cu a pasa, dia- 
bierna tabata e “Black Friday” 
unda cu hopi a probecha di 
haci compras. 

Na mes momento diferente 
compania a tene “Shopping 
Night” en conexion cu tem- 
porada di fm di aña. Cual 
posiblemente a aporta na e 
hecho cu placa a caba.Q 

Reaccion di Meteo relaciona 
cu cambio di clima 



ORANJESTAD - Den e 
edicion di ayera, Bon Dia 
Aruba a publica un arti- 
culo tocante e cambio di 
temperatura di mundo. 
Den cual a papia tocante 
e hecho cu aña 2014 lo por 
bira e aña di mas calor 
riba record. En conexion 
cu esaki, Bon Dia Aruba a 
tuma contacto cu Servicio 
Meteorologico, pa un re- 
accion relaciona cu esaki. 

Den un entrevista cu señor 
Lothar Irausquin di Servicio 
Meteorologico, el a duna su 
opinion relaciona cu e arti- 
culo publica ayera. 

Señor Irausquin a bisa cu el a 
lesa e articulo tocante e posi- 
bilidad cu 2014 lo por bira e 
aña di mas calor riba record. 
E1 a bisa cu tin dos grupo di 
cientifico cu tin diferente 
teoria tocante esaki. 

Un grupo ta di opinion cu e 
hecho cu mundo ta birando 
mas cayente ta a causa di tur e 
polucion di medio ambiente, 
cual ta hende ta causa. 

E otro grupo di cientifico ta 
opina, cu e cambio di clima 
ta algo normal. Cu mundo 
tin un temporada cu e ta bira 
mas calor of mas friu. 

Data no ta suficiente 
Señor Irausquin no ta com- 
parti e opinion cu e prome 
grupo. Segun e, polucion por 
haci un aportacion chikito na 
e cambio di clima, pero cu 
esey no ta e factor mas gran- 
di. Tambe ora cu a puntr’e 
kico e ta pensa tocante e teo- 
ria di algun cientifico, cu si 
temperatura di mundo subi 
cu 2°C, esaki lo por ta desas- 


troso pa mundo. Na e pre- 
gunta aki señor Irausquin a 
contesta cu e no ta haya cu 
no tin suficiente data pa yega 
na un contesta fiho. Pasobra 
mester tene cuenta cu ta pa 
mas o menos 130 aña ta te- 
niendo record di clima, cual 
no ta suficiente pa saca un 
conclusion asina. 

Pa Aruba 

Pa loke ta trata e tempera- 
tura na Aruba, sr. Irausquin a 
bisa cu generalmente ora cu 
colecta e data di ful e aña, ta 
haci un analisis di e clima pa 
e aña en cuestion. Pues ainda 
no por bisa si en berdad pa 
Aruba, e aña aki tambe tabata 
esun di mas calor riba record. 
Pero loke si sr. Irausquin a 
remarca ta cu e aña aki tabata 
mas seco cu añanan anterior. 
Pues cu tabatin menos awa- 
sero cu nos ta custumbra. 
Banda di esaki Bon Dia Aru- 
ba a haci pregunta relaciona 
cu e yobida di diadomingo 
anochi pa manece dialuna, 
cu si lo por spera mas awa- 
sero pa e dianan cu ta sigui. 
Sr. Irausquin a bisa cu pa dia- 
huebs cu diabierna, por spera 
awasero pisa. Segun e mod- 
elonan di tempo actual, ta in- 
dica cu tin un area di presion 
halto riba Atlantico, y tambe 
riba ful e liña di Panama pa 
oost di Puerto Rico. Esaki ta 
un area di instabilidad cu lo 
bira obvio entre diahuebs cu 
diabierna. A consecuencia di 
e instabilidad aki, biento lo 
cay considerablemente pa fm 
di siman. Pero mester enfati- 
sa cu e pronostico aki ta basa 
riba modelonan actual, pues 
tur esaki lo por cambia. Q 

MEDELLIN, Colombia - 
Diasabra anochi, e bunita 
ciudad Colombiano di 
Medellin a inicia oficial- 
mente su temporada di 
Pasco. Bon Dia Aruba 
tabata testigo di e espec- 
taculo cultural, pero spe- 
cialmente di luz. 

Segun e Sistema di Indica- 
donan Turistico di Medellin 
y Antioquia (SITUR), Me- 
dellin lo ricibi mas cu 60 mil 
hende di exterior, un 10% 
mas di loke nan a ricibi aña 
pasa. Pero localmente nan 
ta spera mas cu un miyon di 
hende di otro ciudadnan di 
Colombia. 

Esaki ta e di dos version di e 
Festival di Luz di Medellin 
bou e topico biba hunto den 
paz. Ya cu luz ta simbolo di 
speransa y bida. E asina yama 
Edificio Inteligente situa 
parti occidental di Medellin, 
nan luznan a wordo cendi 
dunando apertura oficial na e 
festival aki. 

Humoristico 




n 1 1 T'1 

fi f 1 V 1 

1 V 1 \ f 

i f 1 ■ i 1 r vj i 1 1 lm 

Dlll M M11 Ld 11 

[1 [ril 


U d i L 1 J i [ 1 1 11 hll 1 [ D1 


^ 1 T vj 1 

rTm ■! n rmTX** in m 

111 i 1 


1 ['f! 11M1 ^ 1 1 n 1 ii [d 1 



E aña apertura aki tabata 
compaña cu un espectaculo 
unda personahenan humor- 
istico como Gotica, Cope- 
ton y Linda Calle, a resalta e 
balornan humano cu mester 
rescata nan manera amistad, 
tolerancia y respet. Sin duda 
topiconan aki ta uno cu ta 
invita specialmente e pueblo 
Colombiano reflexion riba 
dje. 

Net den cuadro di e proceso 
cu Colombia ta bibando ac- 
tualmente pa logra un acuer- 
do di paz defmitivo cu guer- 
rilleronan di FARC, despues 
di mas cu 50 aña di conflicto 
arma interno. 

Tradicion y expresion 
cultural 

Pero no solamente e festival 
aki ta uno di luz, sino cu du- 
rante e dianan venidero te cu 
dia 8 di december, tin mas cu 
30 evento y expresion cultur- 
al y artistico entre otro teatro 
y danza den diferente espacio 
publico di Medellin. 

E luznan di Pasco di Medel- 
lin ta un tradicion cu ta data 
for di 1955, pero durante e 
ultimo añanan a crece bi- 
rando un atractivo turistico, 
tanto nacional como interna- 




cional. Ta asina cu e Festival 
di Luznan di e ciudad capital 
di estado di Antioquia, a bira 
algo fenomenal cu un inver- 
sion di 10 miyon dollar e aña 
aki. 

E figura central di e festival ta 
Paloma. Un monumento di 
24 meter di altura yen di luz 
situa den centro di Medel- 
lin. Ademas un largura di 1.8 
kilometer ariba riu Medellin 
a wordo ilumina y decora. E 
ta un proyecto cu nan a traha 
henter un aña riba dje. E tin 
mas cu 30 miyon di bombio y 
800 kilometer di slang di luz. 
Tur cu tecnologia LED. 
Ademas di 11 ton di papel 
metal y 170 ton di hero, en- 
tre otro elementonan. E ta 
un mega decoracion di luz 
sostenibel cu ta spaar energia 
y no ta afecta e medio ambi- 


ente. 

Trip pa prensa na Medel- 
lin 

Bon Dia Aruba ta forma parti 
di un trip pa prensa organisa 
pa Proexport Colombia cu 
ta e instancia gubernamen- 
tal pa promove Colom- 
bia su imagen den exterior 
(turismo),inversion y expor- 
tacion di nan productonan. 
Den e trip aki ta forma parti 
e corant di Puerto Rico, Re- 
publica Dominicana, Ecua- 
dor, Curaçao Chronicle, e 
corant E1 Tiempo di Colom- 
bia y agencia di presa interna- 
cional. 

Enfoke 

Durante e actividad aki di 
cinco dia lo pone enfoke 
riba e Festival di Luznan. Lo 


wordo bishita e miho barion- 
an ilumina di Medellin den 
cuadro di un concurso yama: 
“Somos Luces”. 

Tambe e delegacion di prensa 
internacional di nos region lo 
bishita e sitionan mas atrac- 
tivo cu e di dos ciudad mas 
importante di Colombia tin 
di ofrece, entre nan: Catedral 
Metropolitano; parke Arvi; 
actividad fmca di selletera; 
Museo di Antioquia; Museo 
del Castillo; Jardin Botanico, 
etc... 

Tambe lo wordo haci uzo di 
e Metro y Metro- kabel cu ta 
un sistema di transporte ma- 
sivo cu ta cubri desde e area 
mas abou te esun mas halto di 
Medellin. Ya cu e ciudad aki 
a wordo sembra na 5 mil pia 
di altura di e nivel di lama. □ 

No sexo durante tres luna 
na pashentnan cu a salba 

di Ebola 



ORANJESTAD - Organi- 
sacion Mundial di Salud 
(WHO) a pidi na e pa- 
shentnan masculino cu 
a scapa di muri victima 
di Ebola, pa abstene nan 
mes di tene relacion sexu- 
al durante tres luna. 

E organisacion aki ta premira 
cu e abstencion sexual aki lo 
yuda minimalisa e risiconan 
di contagia cu e virus otro 
hende pa medio di e sperma. 
Asina Organisacion Mundial 
di Salud a adverti fin di si- 
man tras di lomba caba. 

A wordo realisa cuater estu- 
dio di investigacion entre 43 
pashent cu a demostra cu e 
virus di Ebola ta persisti den 
e likido di sperma. E inves- 
tigacion aki a mustra cu e 
virus aki a wordo haya den e 
sperma di tres homber entre 
40, 61 y 82 dia despues cu 
nan a logra supera e atake di 


Ebola. 

Riesgo 

E transmision di e malesa 
aki via sexual nunca a wordo 
documenta, ya cu e virus a 
wordo detecta tambe den e 
sperma no solo di esunnan cu 
a muri, sino di e sobrevivien- 
tenan. “E hendenan homber 
cu a recupera di e malesa di e 
virus di Ebola mester ta con- 
sciente cu e likido di sperma 
lo por ta infeccioso te hasta 
tres luna despues cu a pre- 
senta e prome sintomanan”. 


asina un comunicado di 
WHO a bisa. E organisacion 
mundial aki tambe a con- 
seha cu debi na e potencial 
di transmision di e virus via 
sexual durante e tempo ey ta 
halto, nan ta sugeri un bon 
higiena personal despues di 
masturbacion. Tambe nan ta 
sugeri pa abstene di tene sex 
(te hasta oral) durante tres 
luna. Nan ta pidi pa uza con- 
don den caso cu e abstencion 
no ta posibel. 

Gobierno 



Recientemente durante un 
conferencia di prensa e micro 
biologo Dr. Wilmer Salazar 
di departamento di Salubri- 
dad Publico (Despa) a laga sa 
cu Ebola ta un malesa trans- 
miti via contacto directo cu 
un curpa humano, contacto 
directo cu su secrecion, su 
likido, pupu, orina, te hasta 
sperma, etc. 

Esey kiermen cu e no ta 
wordo transmiti pa medio di 
virus den aire. Sinembargo, 
Dr. Salazar a aclaria cu e vi- 
rus aki ta wordo contagia pa 
medio di contacto directo y 
cerca. E contacto mester ta 
cerca di mas of menos 1 me- 
ter, pa bo por core e risico di 


contacto estrecho cu un per- 
sona contagia. P’esey mayoria 
di hende cu a keda infecta, ta 
famia di personanan cu tabata 
malo. Igualmente el a adverti 
cu pa evita transmision di e 
virus pa medio di e sperma, 
e persona mester abstene di 
tene sex. 

Ebola 

Ebola ta un malesa cu a mata 
miles di hende na Africa Oc- 
cidental. Casi 16.000 persona 
a wordo infecta cu Ebola ac- 
tualmente, y 6928 a muri. E 
virus ta causa keintura cu 
sangramento interno y ai- 
nda no tin un cura ni vacuna 
efectivo pe. Q 


Centro di Diabetes 
na Wayaca ta muda 
pa San Nicolas 



ORANJESTAD - Despues 
di tin cinco aña brindando 
servicio di cuido medico 
pa esunnan cu ta sufri di 
Diabetes na Centro di 
Diabetes na Wayaca, e su- 
cursal lo muda pa e edifi- 
cio di ImSan na San Nico- 
las. Esaki ta debi na un 
situacion deteriora di e in- 
terior cu no ta haci e servi- 
cio pa e pashent sigur. 


Decision di biaha 

Debi cu awa ta yobe masha 
hopi den e ultimo simannan 
y esaki a bin ta acelera e da- 
ñonan na e dak di e edificio 
na unda e centro di Diabetes 
ta den. Ya na varios ocasion a 
trata di lapi e situacion, pero 
awor si mester a tuma e deci- 
sion di biaha pa cera e luga. 
Segun director di ImSan, dr. 
Joel Rajnherc e localidad aki 
tabata uno ideal pa motibo di 



ta situa central riba nos isla. E 
instituto aki ta atende 70 pa 
75 pashent pa dia pero awo 
lo continua na San Nicolas. 
Debi na reparacionnan ex- 
tensivo, e no ta responsabel 
pa sigui duna servicio mien- 
tras esakinan ta tumando 
luga. 

Ya caba tur aparato, com- 
puter, camanan di pedicur- 
ista y tur lo necesario a wor- 
do muda pa ImSan na San 
Nicolas. Awor ta di adapta 
rooster, y traha riba e sistema 
di logistica pa evita cu e pa- 
shent mester warda. Na Im- 


San tin e infrastructura cla pa 
sigui y tin suficiente luga pa 
ubica tur e staf di specialista 
di Wayaca. For di Dialuna 
caba a sigui ofrece e servicio 
pa tur e pashentnan di pabao 
di brug. Na e Centro Dia- 
betico na ImSan, e pashent lo 
sigui pasa den Carrousel Dia- 
betico. E team di specialista, 
podoterapeut cu ta trata e.o. 
herida neuropatico, como 
tambe nursenan specialisa, 
dietista y personanan spe- 
cialisa den duna pedicure pa 
diabetico lo ta cla pa absorbe 
e cambionan. 


Servicio di Ambulance 

Servicio di Ambulance tambe 
ta ubica den e mesun edificio 
na Wayaca, no obstante na e 
parti na unda esaki ta situa e 
dak ta den mucho mas miho 
estado y lo por tuma un par 
di simannan mas prome cu 
move Ambulance di eynan. 
Trabaonan extenso ta wordo 
haci en colaboracion cu Min- 
isterio di Salubridad y AZV 
pa yega lo mas pronto posibel 
na un otro 

localidad den cercania di 
Aeropuerto.Q 

Abuso contra hende muhe na Aruba - No Mas 



Skirbi pa: Rina Hernan- 
dez, Jessy Larmonie, Tati- 
ana Peña, and Keyla Rojas 
(studiantenan di Trabou 
Social di Universidad di 
Aruba) 

Violencia den pareha, contra 
hende muhe ta 35% (World 
Health Organization, WHO, 
2013). Na e isla bisiña Cor- 
sou, un estudio di Wyk & de 
Bruijn (2012) a indica cu 38% 
di hende muhe a experiencia 
algun forma di violencia do- 
mestico durante nan bida. Na 
Aruba, Fundacion Pa Hende 
Muhe den Dificultad, a regis- 
tra 109 caso nobo di violencia 
domestico na 2013, mientras 
cu na 2014 tin 112 caso nobo 
caba. 

E magnitud di e tema y su 
implicacion pa cu consecuen- 
cianan psicologico, social, di 
salud y economico no sola- 
mente ta pa e hende muhe, 
pero tambe pa su yiunan y 
sociedad (Theran, Sulivan, 


Bogat & Sutherland Stewart, 
2006), ta suficiente motibo pa 
e studiantenan di e programa 
pa Trabou Social di Univer- 
sidad di Aruba uni forsa cu e 
organisacionnan riba tereno 
social pa tuma un posicion y 
trece conscientisacion. Pa e 
motibo aki, nos como studi- 
ante, bou guia di e balornan 
di e profesion di trahado so- 
cial, ta sinti cu ta nos deber 
pa promove y boga pa husti- 
cia social, derecho humano y 
cambio social pa e tema sen- 
sitivo y inhumano aki. 

Porcentahe 

Rond di mundo, violencia 
contra hende muhe ta un 
fenomeno serio y perva- 
sivo. E WHO ta calcula cu 
globalmente 30% di hende 
muhe den relacion tabata vic- 


tima di abuso fisico y 38% a 
wordo asesina pa nan pareha 
(WHO, 2013). Un estudio 
cu WHO a haci den 10 pais 
riba e salud di hende muhe 
y violencia domestico contra 
hende muhe, a indica cu vio- 
lencia fisico entre pareha tin 
un averahe entre 23% y 49%. 
Na Peru raportando violen- 
cia fisico na man di un pareha 
masculino ta 61% y Hapon ta 
13% (WH0 2005). 


Nacionnan Uni a defini vio- 
lencia contra hende muhe 
como: “cualkier acto di vio- 
lencia basa riba genero cu ta 
resulta den daña fisico, sexual 
of mental di hende muhe.” 
Esaki ta inclui menasa e hen- 
de muhe cu e actonan aki, co- 
ercion kitamento di libertad, 
sea e ta sosode den publico 
of den bida priva.” (WHO, 
2013, p. VIII). Violencia en- 
tre pareha y violencia sexual 
ta e dos formanan mas co- 
mun di violencia contra hen- 
de muhe (WHO, 2013). 

Forma di tortura 

E Tratado riba eliminacion di 
tur forma di discriminacion 
contra hende muhe (Cedaw) 
cu Aruba tambe a firma, ta 
condena explicitamente cu- 
alkier forma di violencia con- 


tra hende muhe. Patel (2008) 
ta argumenta cu a pesar di e 
diferente iniciativanan pa cu 
derecho di hende muhe, e 
hecho cu ta percibi cu dere- 
cho internacional humano ta 
neutral pa genero ta falso, y 
ta solamente den teoria. Se- 
gun Patel (2008), e perspec- 
tiva feminista ta mira cu den 
e practica, e hende muhe su 
existencia a wordo privatisa 
y ta cay pafo di e responsabi- 
lidad di e pais. E argumento 
aki ta permiti pa 
loke sosode den un 
hogar wordo con- 
sidera “pafo di e 
cuadro di derecho 
internacional”(p. 
2). Mas ainda, 
Patel (2008) ta 
argumenta cu e 
perspectiva femi- 
nista ta indica cu 
e pais mester ta 
responsabel pa e 
violacionnan di 
derecho humano 
cu tuma luga den 
e esfera priva, y cu 
violencia domes- 
tico mester wordo 
trata manera un 
forma di tortura cu 
e castigo y conse- 
cuencianan apro- 
pia mara na dje. 

Purbando di compronde e 
psicologia di abuso fisico, Ro- 
driguez-Menes and Safranoff 
(2012) a studia e relacion 
entre abuso fisico, particu- 
larmente sexismo, violencia 
den famia, dependencia, in- 
tercambio y estado inconsis- 
tente. 

Rodriguez-Menes and Saf- 
ranoff (2012) ta describi 
sexismo como un ‘acerca- 
mento fundamental cultural’ 
mientras violencia den famia 
por wordo relata na elemen- 
tonan economico (p. 585). 
E otro perspectiva teoretico, 
specificamente dependencia, 
intercambio y estado incon- 
sistente ta cay bou di tanto 
aspectonan economico como 
cultural. Sexismo ta enfatisa 

con e sociedad patriarcal ta 
contribui na e presencia di 
violencia domestico contra 
hende muhe. 

Sexismo y machismo na 
Aruba 

Na Aruba, sexismo y ma- 
chismo ta caracteristicanan 
cu aparece y ta contribui ta 
e continuacion di violencia 
contra hende muhe. Segun 
e Centro pa Desaroyo di 
Hende muhe (Cedehm) sex- 
ismo y machismo y depen- 
dencia economico riba hende 


bienestar psicologico y emo- 
cional, cu ta mara na nan in- 
habilidad pa concentra y pro- 
gresa na scol. 

Poco cifra 

Tin poco cifra di investiga- 
cion disponibel na Aruba to- 
cante violencia domestico. A 
pesar di esaki, Marval (2013) 
a indica cu e ta e forma mas 
comun di violencia den e co- 
munidad di Aruba. E rapport 
di Cedaw di 2009 riba e situa- 
cion na Aruba ta splica cu tin 
un scarsedad di castigo hus- 

homber ta parce di a posibel 
motibonan pa e existencia 
di casonan di violencia entre 
pareha na Aruba. 

E cifra di 2012 di Fundacion 
pa Hende muhe ta ilustra cu 
mas cu mita di e casonan nobo 
ta envolvi participantenan 
naci den exterior, particular- 
mente for di Colombia, Santo 
Domingo, Venezuela y Peru. 
E hende muhenan hopi bi- 
aha ta wordo menasa pa nan 
pareha masculino y pa mo- 
tibo di miedo pa wordo de- 
porta, perde nan status legal 
como ciudadano na Aruba ta 
keda den e relacion cu abuso, 
hopi biaha causando nan mes 
daño y esun nan yiunan cu ta 
testigo di violencia domestico 
na cas. 

E impacto cu violencia do- 
mestico tin riba mucha tin 
efectonan negativo riba nan 


tifica ora ta trata di violencia 
domestico den e codigo pe- 
nal na Aruba. Cuerpo Poli- 
cial Aruba (KPA) a lansa un 
sistema - ActPol - cu ta haci 
registracion di casonan posi- 
bel. Aunke, Marval (2013) ta 
raporta cu tin un scarsedad 
den registracion adecuado na 
KPA y departamentonan no 
gubernamental y cu no tur 
caso ta wordo registra. 

Yamada 

Violencia contra hende muhe 
ta keda un ofensa criminal y 
ta bay contra e derecho fun- 
damental humano, sin men- 
ciona e factornan di riesgo pa 
e muchanan. Pa e motibo aki 
e studiantenan di Trabao So- 
cial Na Universidad di Aruba 
ta haci un yamada pa comun- 
idad uni den e lucha contra e 
acto barbarismonan aki con- 
tra hende muhe. No Mas. □ 

A pesar cu tur cos no ta na luga 


Reina Beatrix a cuminsa 
haya les atrobe 


ORANJESTAD - “E 
mudamento no ta cla, 
pero tin suficiente pa e 
muchanan por cuminsa 
haya les, “ Asina sra. Ro- 
salinda director suplente 
di Reina Beatrix a bisa 
Bon Dia Aruba. E klasnan 
di mas chikito esta 1 y 2 
ta na YMCA Dakota y e 
otronan ta den edificio di 
DOC opleiding. 

E alumnonan tabata hopi 
contento mainta, ora cu por- 
fm nan a mira nan klas. Segun 
sra. Rosalinda, a traha duro e 
ultimo dianan pa por drecha 
e klasnan mas miho posibel. 
Sra. Rosalinda a remarca cu 
su mesa mes no f ey ainda, 
pero e ta haci su mes comodo 
mientras ta regla esaki. 

Tempo indefini 


Bon Dia Aruba a puntra 
tambe, si acaso e scol a ricibi 
indicacion di cuanto tempo 
nan lo keda den e edificionan 
temporal. E director suplente 
no sa te ki tempo, mirando 
cu ainda no sa mes kico tur 
lo wordo drecha na nan scol. 

“Berdad cu e scol tin 60 aña 
sin cu el a wordo renoba, mi 
tambe tin 18 aña trahando 
eynan, pues hopi cos mester 
wordo cambia pa garantisa 
salud y siguridad.” Tur cos ta 
depende di e presupuesto cu 
tin pa haci e renobacionnan 
necesario, cual ainda ta pen- 
diente, sra. Rosalinda a bisa. 

Escogencia edificio 

E muchanan mas hoben a 
haya e escogencia pa haya 
les na YMCA Dakota como 
cu tin un area grandi pa nan 

uza como recreacion. E klas- 
nan mas grandi no tin esaki 
exactamente na DOC oplei- 
ding, pero tin pion dilanti di 
e edificio/area di parkeer cu 
ta duna indicacion cu auto 
no por pasa eynan. 

E muchanan ya mester a 
cuminsa haya les for di si- 
man pasa dialuna dia 24 di 
november, pero esaki no a 
bay manera a wordo plania. 
Motibo ta contratiempo cu e 
cambionan cu mester wordo 
haci na DOC opleiding. 

Tambe ta asina cu mester 
mobilisa trailernan pa YMCA 
Dakota cual ta hiba un dura- 
cion pa e trabou aki di por lo 
menos 2 siman pa desarma 
for di un sitio y arma bek na 
otro destinacion. 

Situacion 

E scol Reina Beatrix a wordo 
cera fin di october pendiente 
renobacion, despues cu un 
carta a wordo dirigi na min- 
ister encarga cu enseñansa 
Michelle Hooyboer - Wink- 
laar. E carta ta trata preocu- 
pacion pa salud y siguridad di 
esunnan na e scol. □ 




Folis tapidi cooperacion di comunidad 

Famia ta buscando Elizabeth Huntington 


ORANJESTAD - Pa me- 
dio di e publicacion aki, 
Polis ta pidi cooperacion 
di comunidad cu buskeda 
di Elizabeth Huntington. 

Desde diabierna, dia 28 di no- 
vember rond di Tor di atardi 
ta e ultimo biaha cu a mira 
Maria Elizabeth Huntington 
di 37 aña di edad na su cas, 
esta Bernardstraat 94-A. 

Elizabeth ta naci dia 1 di 
maart 1977, e tin un postura 
normaal y ta di cuero bruin 
cla cu cabey preto gekrul y 



wowo bruin. 

E ultimo biaha cu su famia a 
wak e e tabatin un carson lar- 
go preto cu un rand grijs na 
banda, un blusa blauw y slof 
roos bisti. 

Su famia ta preocupa pe, pa 
cual a emiti un peticion di 
buskeda na Polis. 

Cualkier persona cu por sa 
mas di e señora perdi aki of 
por tin informacion di unda e 
ta scondi, pa yama Polis me- 
sora na 100. Ta gradici comu- 
nidad pa e ayudo y coopera- 
cion di semper. Q 

Mas di 4 mil florin cobra cu maneho “Faya pa bo haya” 




ORANJESTAD - E exito 
di control preventivo cu 
a tuma luga siman pasa 
a pone cu Ministerio Pu- 
blico a bay di acuerdo pa 
aplica e maneho di “faya 
pa bo haya” (lik op stuk 


beleid) unda por paga un 
boet al instante y sali liber 
mesora. 

Polis a cobra un suma di algo 
mas di 4 mil florin djis riba e 
anochi di control aki. 


E temporada druk a cum- 
insa y Polis ta avisa cu lo 
tin mas di e tipo di control 
asina, tanto riba posesion di 
arma di candela, droga y stu- 
ur auto bou di influencia di 
alcohol. □ 


Durante control denplaya 

Polis a logra confisca arma, droga y articulonan horta 


ORANJESTAD - Den cuadro di maneho di 
Cuerpo Policial Aruba pa aumenta siguridad 
riba nos isla pa medio di accionnan pro ac- 
tivo y di prevencion, e ultimo dos simannan 
cu a transcuri Polisnan a tene varios control 
preventivo den areanan di risico halto den 
e districto di Oranjestad. E resultado tabata 
fructifero si analisa cuanto detencion tabatin. 

Specificamente tabata trata aki di accionnan di 
"preventief fouilleren” pa arma di candela. Manera 
ta stipula den ley, e accionnan aki ta wordo di- 
cidi hunto cu Ministerio Publico, nan ta wordo a 
aproba pa e institucion aki y ta wordo anuncia di 
antemano na nos comunidad. E resultadonan di e 
prome siman tabata positivo y di dos siman a haya 
aprobacion atrobe pa efectua un accion, e biaha aki 
na Corazon Espinado y bisindario y den cayanan di 
Oranjestad y Dakota. 

Un control basta intenso a tuma luga for di 6or di 
atardi riba diabierna te cu diasabra 6or di mainta 
bao encargo di Sub Inspector Johnny Henriquez. 
Un team di 50 Polis a participa na e accion exitoso 
aki. A inclui e departamentonan di Droga, TBP, 
K-9, Motor Unit, Warda Nos Costa, Cuerpo Es- 
pecial Arubano, Mobiele Eenheid y Centrale Post, 
como tambe Polisnan uniforma di e seccion di pa- 
truya di Oranjestad den e accion aki. 




Den un forma mas strategico, a controla cierto cay- 
anan, restaurant y clubnan nocturno, a base di e 
poder adicional adkiri dor di Ministerio Publico. 

E control a produci na fmal un total di 6 detencion 
pa posesion di droga y of arma blanco. A detene un 
sospechoso pa insulta Polis den cuadro di ehecu- 
cion di su funcion. E sospechoso a haya un multa 
di Afl. 1550, = . A detene 3 persona pa buracheria y 
mal comportacion. Atrobe e departamento di War- 
da nos Costa a logra detene 7 persona cu no por 
a prueba nan estadia legal riba nos isla. A detene 
2 sospechoso tambe cu arma di candela den nan 
poder y varios articulo, manera joyas, laptop, etc, 
cu probablemente ta procedente di ladronicia.Q 

PASA LAGA BO AVISO Dl LOKE BO KIEB BENDE 
HUUB, ETC NA OFICINA Dl BON DIA ABUBA 
WESTSTBAAT #22 OF MANDA BO AVISO VIA 
EMAIL NA: mlchael.arends@cspnv.eom 



PERSONAIGRATIS MAX 20 


-TAACEPTAAVISO FOR 



TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 


TA BENDE 

Dell Laptop Ultrabook 16" inch 
bou di garantia te Augustus 
2015 Prijs Afl. 1200,- yama pa 
mas informacion 

Tel: 745-5550 


LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Pa mas info. 
Tel: 594-9069 


TA BENDE 

Caribbean Spiny Lobsters na 
prijs di wholesale. 

Live lobsters, Whole 
Lobsters, Lobster Tails 
Jumbo Shrimps head on 
Weekly deliveries 
Tel: 562-5859 


TA HUUR 

Bar/Restaurant bon situa na 
San Nicolas equipa y cla pa 
opera. Tel: 568-5333 


SERVICIO 

PUBLICO 

Señora Peruana ta ofrece pa 
hasi cas limpi of pa strika 
paña. Tel: 567-0479 


SERVICIO 

PUBLICO 

Ta buscando un hogar nobo 
cu hopi amor pa 2 puppies 
hopi tutu mes cu mester di 
cuido y atencion, y nos tin 4 
pushi chikito y lief cu tambe 
ta en busca di un hogar nobo 
Tel: 565-5761 (Whatsapp) 


TA BENDE 

Un Snack Shop pa Afl. 9000,- 
Pa mas informacion 

Tel: 593-8182 


TA BENDE 

4 cashi di paña (bon prijs) 

1 cacho fila brasilera (6 luna). 
Pa mas informacion 

Tel: 561-7112 


TA BENDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 


TA BENDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 


SERVICIO 

PUBLICA 

Señora cu firma liber ta 
ofrece pa haci oficina 
of cas limpi. 

Pa mas informacion 

Tel: 568-2806 


TA BENDE 

Suzuki Baleno 2000, body 
den bon condicion, jega start 
y bay cune, tire nobo. As is 
where is. Afl. 2.300,- 
Pa mas informacion 
Tel: 563-7049 


TA BENDE 

Un Suzuki Swift VVT 2009, 
std, cu airco den bon 
condicion. Pa mas 
informacion 

Tel: 594-1015 


TA BENDE 

Suzuki Esteem 2004, 
Afl. 1.500 (as is where is). 
Pa mas informacion 

Tel: 641-4612 


TA BENDE 

Ayaca di calidad Afl. 6,50 pa 
un. Cu pica y sin pica. 
Haci bo pedido na 

Tel: 594-2852 


PORCH SALE 

Diasabra 29 November di 
9:00 am pa 2:00pm 
Brusca #24 
(patras di EPB Hato) 
Muebles, cortina, articulonan 
di cas y articulonan di baby 

TA DUNA LES 

Les di hulandes y papiamento 
pa mucha di kleuter, Basic 
school. Yama despues di 2’or. 
Pa mas informacion 

Tel: 592-5090 / 583-7381 


TA BENDE 

Un Delco Honda powermate 
8750W, 125/240V gasoline 8 
Gallon 13hr running time. 
Pa mas informacion 
PrijsAfl. 2000,= 

Tel: 594-1985 


SERVICIC 

PUBLICO 

Nos ta fura tur tipo di 
muebles y nos lo laga 
nan manera nobo back. 

Tel: 5621199/5921252. 


SERVICIO 

PUBLICO 

Ta duna credit di 10 luna. 
Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655 / 742-5853 


TA BENDE 

Un UV light clarifiers 
filter NOBO! 

Ta mata algi y bacteria. 
Bon pa purifika awa di kas 
y/of Vis pond. 

Prijs Awg. 325 o.b.o. 
Tel: 7321104 


TA BENDE 

GANGA-GANGA-GANGA 
Ta bende gordura ora bo 
cumpra 3 saco di 50 Ibs na 
Afl. 9 bo ta haya 4 saco y ora 
bo cumpra 9 bo ta haya 12 
saco di gorduro. 

Pa mas informacion 
Tel: 564-4456 


TA HUUR 

Apartment na Sabana Basora 
semi muebla pa 1 of 2 
persona max no kids or pets. 
Coriente apart plus 
1 luna borg. 

Pa mas infomacion 
Tel: 594-9069 ■ 569-0125 


SERVICIO 

PUBLICO 

Ta duna servicio pa baña y 
cuida hende grandi na as y 
tambe laba herida. 

Pa mas informacion 

Tel: 748-5818 


SERVICIO 

PUBLICO 

Pa huiswerk begeleiding y 
bijles den area di Pos chiquito 
entre 4 - 6or pm 

Tel: 593-7784 


TA BENDE 

Un cashi paña di 3 porta pa 
Afl. 300,- y un stoel recliner 
pa Afl. 600,- 

Tel: 568-3185 


SERVICIO 

PUBLICO 

Ta duna servicio pa baña y 
cuida hende grandi nas cas y 
tambe laba herida. 

Tel: 748-3306 


TA BENDE 

Instruments musical 
pa forma banda musical 
Prijsnan ta discutibel. 

Tel: 594-5025 


PROBECHA 

Cargamento nobo a yega cu 
prijs special na Leonisa na 
Piedra Plat 50-C Dialuna pa 
diabierna 9.00'or pa 18.00'or 
Diasabra 10.00'or pa 14.00'or 
Tel: 587-0725 
Cel: 592-2308 


TA BENDE 

Pa mucha, hopi sorto di coi 
hunga, buki, y muchu mas. 
Nobo y uza, bon pa créche. Y 
tin pa give away. 

Tel: 7350737 


TA BENDE 

Patriot Mag Drive NOBO! 
MD1200-1200GPH 
Koi Pond & Waterfall 
Pump. Awg. 295 o.b.o. 
Pa mas informacion 
Tel: 732-1104 


TA BENDE 

2 motor y porta “Raynor” pa 
garage cu 2 remote controle 
di garage. Pa mas 
informacion 

Tel: 592-6635 


SERVICIO 

PUBLICO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion 
Tel: 564-3588 


SERVICIO 

PUBLICO 

Pa hasi cas limpi y pa 
strika pa mitar dia. 
Pa mas informacion 

Tel:743-5966 


TA BENDE 

BBQ Grill''made In 
Aruba''duradero, Tipo "bari" 
Afl.275,-/cylindro cu tapa 
paAfl.250,- 

Tel: 593-8182 


Advertorial 


Hopi a probecha anochinan di compra di SETAR 



Diabierna cu a pasa hopi hende a 
probecha e extra oranan pa asina 
por a shop cu tur trankilidad pa e 
regalo pa nan mes of un ser keri 
na SETAR Teleshop na Iraus- 
quinplein. 

E siguiente anochi di compra di SE- 
TAR ta: 

Diabierna dia 05 december SETAR 
Shopping Night lo ta na SETAR 
Store te cu 8:00pm cu animacion di 
Katatumbo Teeners. 

Diaranson dia 17 december lo tin 
Magia di Pasco un biaha mas con- 


huntamente cu un SETAR Shopping 
Night mas na Teleshop Irausquin- 
plein di 8:30pm te cu ll:00pm. Dia- 
bierna dia 19 di december un biaha 
mas SETAR Store, lo tin shopping 
night y lo keda habri te cu 8:00pm cu 
animacion di Gaita Rumbera. 

Teniendo cuenta cu e temporada 
druk di fm di aña, SETAR ta brinda 
e clientenan e oportunidad pa pro- 
becha pa cumpra e regalo pa nan ser 
stima of pa nan mes durante e dife- 
rente anochinan di compra na tanto 
e Teleshopnan di SETAR of SETAR 
Store.Q 

Cu inmenso tristeza pero conforme cu boluntad di Dios, 
nos ta anuncia cu a fayece, 



Sra. Vda. Denicia Maria 
Leonardo Tromp 

Mihor conoci como Denny 


Na nomber di su 

Mama: Sra. Vda. Veronica (Jonca) Tromp-Dijkhoff 

Rumannan: Olga y Donny Winterdaal 

Petra y Shontin Croes y famia 

Noy y Annie Tromp y famia 

Effy Tromp y Magriet Reaven 

Rita y Tomas Koolman y famia 

Benny Tromp y famia y Margarita Croes 

May Tromp y Edna Lampe 


tanta: Theresita y Jany Lacle y famia na Merca 

omo: Augustin Tromp 

cuñanan: Lourdes Koolman y famia 

Yolanda de Jongh y famia 
Aura Leonardo y famia 
Anki Leonardo y famia 
Lucie Pourier de Jongh y famia 
swanan: Leo Leonardo y famia 

Edgard Leonardo y famia 
Rachel de Jongh y famia 
bisiñanan mas yega: Andres y Cici Olarte 


Amigo/a mas cerca: Mercedes Andrade y famia 
Valentina Paredes y famia 
Edgard Wolfschoon y famia. 

Sobrinonan: Pierre y Susy Croes y yuinan 
Marilyn y Bryan Kelly 
Marushka Tromp y yui 
Sharine y Rafael Rodriguez y yuinan 
Edrick y Liesje Tromp y yuinan 
Arienne Tromp y yui 
Angelique y Gilbert LLenriquez 
Jonathan Koolman y Carolina Eckmeyer na 

Hulanda 


prima y primonan, ihanan, comer y compernan y demás 
amiga, amigo y conocirnan y demas famia Tromp, Leon- 
ardo, Winterdaal, Croes, Kelly, Boekhoudt, Reaven, Kool- 
man, Lampe, Lacle, Henriquez, Talleda ta invita tur ami- 
go, bisiña y conoci pa asisti na e acto di entiero cual ta tuma 
lugar Diaranson 3 di December pa 3'or di atardi saliendo 
for di the Olive Tree Funeral Home pa santana catolico 
na Paradera. E resto mortal lo ta reposa for di Por di atardi 
den the Olive Tree Funeral Home na Cumana. 

Na lugar di flor of krans un donacion pa “STG. Nier 
Fonds” lo ta altamente aprecia. Lo tin un box disponibel 
den the Olive Tree Funeral Home pa e bunita gesto aki. 

Nos ta lamenta cu despues di entiero nos no por ricibi 
bishita di condolencia na cas. 


Nos kier a pidi nos disculpa si nos por a lubida un of otro 
famia den nos tristeza. 


Santo Sacrificio di Misa na Misa 
La Birgen di Fatima Dakota 


Pa medio di e comuni- 
cado aki den nomber di 
Rev. Pastoor Daniel W. 
Szpila, nos parokianonan 
di Dakota y henter nos 
pueblo specialmente nos 
muchanan ta keda cor- 
dialmente invita pa asisti 
na un Santo Sacrificio 
di Misa caminda cu San 
Nicolaas lo ta en persona 
den Misa La Birgen di 
Fatima Dakota. Esaki lo 
ta diasabra, 6 di december 
2014, pa 7’or di anochi. 

Aki ta sigui un historia breve 
di San Nicolaas cu tabata un 
Obispo. Su nomber ta ni- 
fica: “Protector y defensor di 
pueblonan”. 

E Santo aki tabata asina pop- 
ular en den tempo bieu cu 
den mundo a keda mas di 
2000 tempel consagra na dje. 
Su nomber tabata wordo in- 
voca ora di peliger, candela, 
door di naufragonan y na e 
momento cu e situacion eco- 
nomico ta birando dificil. 

E hendenan tabata ricibi 
door di su intercesion fabor- 
nan admirabel. Papa Noel 
tabata un gran amigo di mu- 
cha. Durante celebracion di 
su fiesta mangel y regalonan 
tabata wordo reparti na e 
muchanan. Cu e fecha di 6 
december aki ta cuminsa ac- 


tividadnan den e luna di de- 
cember. Como na Alemania 
nan a yame “San Nikolaus”, 
e la haya e nomber tambe di 
Santa Claus. 

Nan a pinte manera un anci- 
ano bisti na cora, cu un barba 
blanco y e ta pasa di cas pa cas 
partiendo mangel y regalo pa 
e muchanan. San Nicolaas 
a nace na Licia (Turquia) di 
mayornan masha rico. Como 
mucha ya caba e la caracterisa 
su mes pasobra tur locual cu 
e haya e ta parti pa pobernan. 
Semper e la bisa su mayor- 
nan:” Nos ta comete un pica 
si nos no reparti hopi cos pa- 
sobra Dios a duna nos asina 
tanto.” E la bira Obispo na 
un manera peculiar. Di con? 

Pasobra door cu e Obispo di 
e tempo ey a muri a start un 
discusion entre e Obisponan 
y sacerdotenan den tem- 
pel kende lo mester bira e 



proximo Obispo di e ciudad 
Mira! Nan a bisa:”Nos lo 
eligi e proximo sacerdote cu 
drenta e tempel.” Nan no a 
caba di papia cu San Nicolaas 
a cana drenta y asina a bira pa 
aclamacion Obispo di Mira. 
E la haci hopi milager y taba- 
ta tambe patrono di marini- 
ernan. 

Tabata tin un tempes- 
tad teribel riba alta mar y e 
mariniernan a cuminsa ora 
pidiendo intercesion di San 
Nicolaas pa nan wordo salba. 
Na e momento ey San Nico- 
laas a aparece riba e barco. E 
la bendiciona e lama y esaki 
a calma. Despues e mes a 
disparce. Ta asina tambe cu 
un criminal a herida varios 
mucha cu un cuchiu y San 
Nicolaas a resa asina hopi cu 
e muchanan a cura instanta- 
neamente. Te aki un storia 
cortico relaciona cu e fiesta 
di San Nicolaas. □ 



Gradicimento 

“ Na nomber di famia nos kier a gradici tur esnan cu di 
un manera of otro a mustra nan atencion y a duna nos 
sosten durante fayecimento y entiero di: 

Jonathan Griffith 

Nos kier a gradici tur e personanan cu a hasi yamada, 
manda mensahe y Krans. Un danki di curason ta bai 
na su ex maestronan di Colegio Ora Ubao y di Cole- 
gio Sagarado Curason y tambe un danki grandi di cu- 
rason na su maestronan y alumnonan di Colegio Aru- 
bano San Nicolaas cu a sa di hasi un bunita despedida 
pa Jonathan diahuebs mainta, boso lo keda semper den 
nos curason. Un danki grandi tambe di curason ta bai 
pa Pastoor Tom di Seed of Life. Un danki grandi tambe 
di curason ta bai pa Janine y Regina di Slachtofferhulp 
cu tawata tey pa nos na tur momento God bless you all. 
Un danki tambe ta bai na Edgard Flanegin "Gachi” y 
Euward Winterdaal pa boso sosten. Y tambe un danki 
na Afranina Henriquez y Zulaika Geerman pa e bunita 
cancionnan cu a ser canta diasabra y na staf y personal 
di Olive Tree. Un danki di curason tambe na Advocat- 
en Kantoor Mr. N.S. Gravenstijn N.V. , Staf, Personal 
y Alumnonan di Colegio Arubano San Nicolaas, Aruba 
Industrial Services N.V. "AIS”. Nos disculpa si den nos 
tristesa nos por a lubida algun persona. Pero boso lo tey 
semper den nos curason.” 

Famia Griffith 


“Señor ta mi wardador, mi’n 
tin falta di nada 
Den cunucu di yerba berde 
e ta ponemi sosega. 

E ta hibami na awa trankil, 
Pa mi bolbe haña forsa”. 
Salmo: 23 

Cu honda pena pero con- 
forme cu Dios su boluntad- 
nos ta anuncia fayecimento 
di: 



Josué 

Nicolas 


^28-10-1984 - t26-l1-2014 

Acto di entiero lo wordo 
anuncia despues 

Fundacion Mi Por 


‘Fashion with a Cause’ pa yuda muchanan 

cu discapacidad 


ORANJESTAD - Diasa- 
bra proximo 6 december 
Fundacion Mi Por hun- 
to cu BCBG Maxazria y 
ONYX FASHION ta e 
host di un evento di moda 
pa un un Bon Causa, unda 
ta celebra e di 4 edicion 
aki den un localidad nobo. 


Limitacion fisico 

Fundacion Mi Por ta un in- 
stancia cu a ta brinda sosten 
y ayuda na muchanan cu un 
limitacion fisico entre e edad 
di 0-21 aña di edad. Pa hopi 
aña Fundacion Mi Por a per- 
cura pa logra meta nan cu e 
la pone su dilanti, unda cu a 
logra trece cambio den e can- 


tidad di terapia cu AZV ta cu- 
bri pa cada mucha cu a bay di 
9 pa aña pa un total di 51 pa 
aña, como tambe clientenan 
a logra haya rolstoel electrico 
y asina a logra hopi proyec- 
tonan mas. 

Bus special 

Pa Fundacion Mi Por por 



“Señor ta mi wardador, mi’n tin falta di nada 
Den cunucu di yerba berde e ta ponemisosega. 

E ta hibaminaawatrankil, 

Pa mi bolbehañaforsa”. 

Salmo: 23 

Cu inmensotristezananoscurasonnos ta anunciafayeci- 
mentocristianamente di nosestimada mama, wela, ruman 

y tanta 



Maria Juliana Boyé-Monart 

Mihorconocicomo“ Marietje of Marie” 
★19-06-1941 - t28-l 1-2014 

Na nomber di su: 

Yiunan: Evelyn Boye y famia 

Anthony (Tom) Boye y Sandra y famia 
Imelda Boye y famia 
VeldaBoye y famiana St. Maarten 
MirlandaBoye y famia 
Josefa English y famiana USA 

Rumannan: Sofia Leonardo y famia 

Beatrix (Bea) Marquez y famia 
Prisca Kock y famia 
Jan Monart y famianaHulanda 
Isidro Monart y famianaHulanda 
Sra. Vda. DirrahMonart y yiunannaHulanda 

Nieto (a)nan, bisanieto (a)nan, sobrino (a)nan, primo (a) 
nan 

Su iha: YosmarMaduro-Sneek y famia 

Demas famia: Oduber, Boyé, Martis, Alberto, Nisbett, 
Bowers, English, Monart, Leonardo, Marquez, Kemp, 
Kock, vd Hans, Petit, Oviedo, Tromp, Ras, Lesandrina y 
Quant. 

Nos ta pidi disculpa si den nos dolor nospor a lubida un- 
famia. Despues di entiero nos no ta ricibi bishita di con- 
dolencia na cas. 

Acto di entiero lo tuma lugar diamars 2 december 2014 di 
9 or llor di mainta na Aurora Funeral Home, despues lo 
wordo dera den seno familiar. 

Adres pa condolencia: Aurora Funeral Home, dialuna 1 
december2014 di 7or pa 9or di anochi. 

Preferibelbinibistinatrahealegre. 


“Señor ta mi wardador, mi’n tin falta di nada 
Den cunucu di yerba berde e ta ponemisosega. 

E ta hibaminaawatrankil, 

Pa mi bolbehañaforsa”. 

Salmo: 23 

Cu hondapenaperoagradecido pa tur locual cu e la nifica 
pa nos, nos ta anunciafayecimento di: 



Mateo EfigenioCroes 

Mihorconocicomo” “Theo” 

^21-09-1952 t30-l1-2014 
Na edad di 62 aña 

Na number di su: 

Esposa: EncarnacionCroes-Sena 

Yiu di criansastima: Napoleon Reyes y Giancarla Dum- 
fries 

Rumannan: Heriberto (Bebbe) Croes y compañera Ma- 
ria Theresa Grisales 
Petra (Chichi) Croes 

Cresencia (Tensia) y esposo Hans van Loon y famia 
Tanta: Petra Croes 

Madrina: Maria Croes y famia 

Tur sobrina y sobrinonan, sobre- sobrino y sobrinanan, 
primo y primanan,swa y cuñanan, amigo y amiganan, bisi- 
ña y conocirnan 

Suegra: FleridaSena 

Amigonan di cas: Theodoro Santana, Nilda y Andy Mey- 
ers, Marta Lopez, Ana Almonte, PilarMosquera, Juana 
America, Francisca Toledo, Valentina Ferreira 

Demas famia: Croes, Sena, Koolman, van Loon, Quant, 
Rasmijn, Coco, Vrolijk, Geerman, Dumfries, Tromp, 
Heyliger, Reyes, Dabanze, Matos 

Ta invita pa e acto di entierocual lo tumalugardiaranson 3 
di december 2014 na Aurora Funeral Home di 2’or pa 4’or 
di atardi, despues lo Sali pa Santana catolicona Sta. Cruz. 

Adres pa condolencia: Aurora Funeral Home, diamars 2 di 
december 2014 di 7’or pa 9’or di anochi. 

Nos ta pidinosdisculpasi den nosmomento di tristesano- 
spor a lubidaun of otrofamia. 


sigui asisti su clientenan 
cu e miho servicio pa yega 
dokter, specialist, yega scol, 
zwem therapie y otro terapi- 
anan, ta hopi importante pa e 
fundacion por adkeri un bus 
special pa asina aki haci e cli- 
entenan accesibel por medio 
di un bon transporte. Situa- 
cion actual ta, cu hopi mayor 
pa motibo cu nan ta traha 
duro pa mantene famia y ta 
percura cu nan yiu special ta 
prove di tur loke e mester, no 
ta haya liber facil di nan tra- 
bou pa sali hiba nan yiunan 
terapia, como tambe tin hopi 
famia cu no tin un trans- 
porte. Un meta hopi impor- 
tante di Fundacion Mi Por 
ta pa yuda e mucha cu trans- 
porte pa asina aki no stagna 
su crecemento y tratamento. 

Pa e motibo aki BCBG Max- 
azria, ONYC Fashion, Gi- 
annis Group, Elite Produc- 
tions, Maybeline NY, Click 
Printing, Arubook y pr&co 
ta sostene e causa aki y ta 
organisa un evento di moda 
Tashion with a Cause’ cu ta 
dedica e evento di e aña aki 
pa recauda fondo pa yuda 
Fundacion Mi Por caba di 
paga e bus special. 

E evento aki lo tuma luga 
diasabra awor 6 december, 
cuminsando 8or di anochi 
na e Show room di Garage 
Cordia unda cu e casnan di 
moda lo percura pa deleita 
fashionistanan di Aruba e 
tendencianan di mas nobo 
pa e temporada di fm di aña 
pa tanto e damanan como e 
cabayeronan. Lo sirbi aperi- 
tivonan italiano y open bar 
cu cocktailnan delicioso. Pa 
mas informacion of pa reser- 
vacion por tuma contacto cu 
5933201.□ 


UmpE 




































ROND MUNDOI^B 


DIAMARS 2 DECEMBER 2014 


Reclamo di prehuicio pa embaraso den corte supremo Mericano 




WASHINGTON (AP) - Peggy 
Young a lanta un caso contra 
United Parcel Service (UPS) pa 
discriminacion contra muhenan 
na estado. E1 a perde dos rond 
den corte, pero corte supremo lo 
atende e caso diaranson awo. 

Young di 42 aña a bisa cu su persis- 
tencia no ta solamente pa su mes. “Mi 
ta luchando pa mi 2 yiu muhenan y 
mi ta luchando pa muhenan cu kier 
forma un famia y provee pa nan na 
mes momento,” el a bisa. 

Vocero di UPS Kara Gerhardt Ross a 
bisa cu ley ta na banda di e compania. 
“UPS no a discrimina intencional- 
mente,” Ross a bisa. 

E resultado di e caso aki, por tin efec- 
to hopi leu. Tres kwart di muhenan 
cu ta drentando forsa laboral, lo sali 
na estado por lo menos un biaha 
mientras nan ta emplea, hopi di nan 
lo traha durante nan embaraso, ex- 
perto di discriminacion di empleo 
Katherine Kimpel a skirbi den su re- 
sumen di corte. Tin cu lo experiencia 
complicacionnan of efectonan fisico 
cu lo por pone nan pidi nan dunado 
di trabou un cambio di tarea of otro 


modificacionnan, Kimpel a bisa. 

Caso di Young 

E pregunta den Young su caso ta, 
si UPS a viola ley por medio di su 
polisanan di provee trabou mas suave 
temporario pa empleadonan cu a 
sufri lesionnan durante trabou, cu a 
keda cu inhabilidad bou di ley federal 
of a perde nan certificacion federal di 
chauffeur. “Si bo tabata verf un cas 
y bo a cay di trapi, of bo a sufri un 
accident di ski, esey lo no cualifica 
pa tarea mas suave restringi. Ey ta ca- 
minda embaraso tabata cay e tempo 
ey. E no tabata wordo cubri den niun 
ley di estado, cu excepcion di esun di 
Californa,” Ross a bisa. 
Administracion di Obama y 120 
miembro di congreso Democrata, ta 
apoya Young. 

UPS tabata emplea Young como un 
chauffeur parti time, cu su trabou 
principal tabata pa entrega cartanan 
cu wordo manda di un anochi pa 
otro, pa wordo entrega pa 8:30 a.m. 
UPS ta rekeri di hendenan den e 
posicion ey, cu nan ta capaz di por 
hisa pakinan di te 70 liber. Young a 
bisa cu masha poco e tabata mester a 
hisa pakinan di mas cu 20 liber, y cu 
generalmente e tabata anda cu car- 
tanan cu tabata poni riba e sienta di 
pasahero di su van. 

Na 2006 

Na 2006, Young, cu e tempo ey ta- 
batin 34 aña, a tuma tempo liber pa 
haci fertilisacion in vitro, a causa di 
su deseo pa haya un di 3 yiu. Despues 
di 3 intento, el a sali na estado. 
Young kier a bolbe trabou bek, y su 
dokter y un partera a skirbi carta p’e, 
indicando cu e no por hisa pakinan 
mas pisa cu 20 liber. 

Pero UPS a bisa Young cu e no por 
sigui den su trabou, y cu e no ta cuali- 
fica pa un otro posicion temporario. 
Como cu e no tabata por a traha, 
Young a perde su beneficionan med- 
ico y di pensioen, a pesar cu e tabata 
wordo cubri pa e seguro medico di su 
casa. “E beneficionan tabata bon, y ta 


dificil pa haya beneficio cu un trabou 
part-time,” el a bisa. 

Eventualmente Young a bolbe bek cu 
UPS, pero el a kita na 2009, un aña 
despues cu el a lanta e caso. E ta argu- 
menta cu pasobra UPS a haci acomo- 
dacionnan pa empleadonan cu no ta 
na estado cu tin restriccion di trabou, 
nan mester a haci mescos pe. 

Den corte 

Pero corte a deshaci di e caso, y corte 
a bay di acuerdo cu Young no a proba 
cu UPS a discrimina contra dje, a 
causa di su embaraso. 


Na juli corte a bay di acuerdo pa re- 
visa e caso. Desde e tempo ey, tabatin 
2 desaroyo notabel. 

E comision pa oportunidad di em- 
pleo igual a actualisa e guia pa du- 
nadonan di trabou, pa haci esey cla cu 
nan mester acomoda hendenan den e 
mesun situacion cu Young. 

UPS mes a cambia su polisanan pa 
percura pa empleadonan na estado 
por cualifica pa trabou mas suave. E 
cambio no ta afecta Young, cu awo 
ta un contratista pa e agencia fed- 
eral di inmigracion y proteccion di 
frontera. □ 


Hulanda ta transporta avion di Malaysia Airlines pa investigacion 



AMSTERDAM (AP) - Autori- 
dadnan Hulandes a bisa cu nan ta 
poniendo e restonan di e avion di 
Malaysia Airlines, vuelo 17, di e 
luga di accident na Ucraina, riba 
algun truck, y transporta esaki pa 
Hulanda pa investigacion. 

Vuelo 17 a wordo benta abou riba 
teritorio bou control di rebeldenan 
pro Rusia na juli ultimo, cobrando 
bida di tur 298 hende abordo, di cual 
mayoria tabata Hulandes. Te awo a 
colecta e restonan di e avion, pasobra 
e tabata mucho peligroso prome pa e 
trahadonan. 

Den un declaracion dialuna, conseho 
di siguridad Hulandes, cu ta encarga 
cu e investigacion internacional di e 
causa di e destruccion di e avion, a 
bisa cu e restonan lo wordo investiga 



na Gilze Rijen Air Base. ectando prueba pa un investigacion 

Fiscalnan Hulandes tambe ta col- criminal separa di e incidente.Q 

Assistent ta tuma retiro despues di a critica yiunan di Obama 



WASHINGTON (AP) - 
Un assistent di un miem- 
bro di congreso Repub- 
licano a tuma su retiro 
dialuna, despues di a 
critica e yiu muhenan di 
Obama riba su pagina di 
Facebook. E critica a cau- 
sa masha disgusto. 

Elizabeth Lauten, director di 
comunicacion pa Republica- 
no Stephen Fincher di Ten- 
nessee, a bisa Malia Obama 
di 16 aña y Sasha Obama 
di 13, mester a mustra mas 
clase durante e ceremonia 
pa pordona un calacuna si- 


man pasa, cual ta un tradi- 
cion di Thanksgiving, ora 
cu Mericanonan ta participa 
na un comemento cu tin un 
calacuna como centro di e 
mesa. E1 a critica e mucha 
muhenan pasobra nan tabata 
bisti casual y tambe pasobra 
nan tabata comporta nan mes 
manera adolescente. 

Lauten a skirbi cu e mucha 
muhenan mester respeta 
nan rol y el a añadi: “Pero 
si ni boso mama ni tata no 
ta respeta nan posicion, ni 
e nacion mucho, pues mi ta 
kere cu boso tin falta di bon 



ehempel.” 

Despues Lauten a pidi 
despensa pa su comentari- 
onan y a kita e post original, 
cual a atrae critica masha pisa 
riba medio social. 

Jessica Carter, hefe di per- 
sonal pa Fincher, a bisa di- 
aluna cu Lauten a tuma su 
retiro. Carter no tabatin niun 
comentario adicional tocante 


e asunto di personal. 

Despues cu e post a bira 
un topico di combersacion 
riba un variedad di website, 
Lauten a pidi despensa, y el 
a bisa cu hopi ora di oracion, 
combersacion cu su famia y 
lesando su palabranan bek, el 
a reconsidera e post. 

“Ora cu mi a post e critica 
riba Facebook, mi a reacciona 


riba un articulo y mi a husga 
e dos adolescentenan, na un 
manera cu mi mes nunca lo 
kier wordo husga como ado- 
lescente,” Lauten a bisa den 
un e-mail. “Mi kier pa tur 
hende sa, cu e sintimento di 
husga ey no tin luga den mi 
curason. Es mas, mi kier pidi 
disculpa na tur cu lo mi por 
a haci dolor of ofende cu mi 
palabranan.”Q 


Festival di arte ta lusa Amsterdam den winter scur 



AMSTERDAM (AP) -Un boto 
ta pasa banda di e canal elegante 
di Amsterdam, Herengracht, un 
homber canando riba un brug ta 
primiendo un pomp di bicicleta. 
Un tulp cu su color biña cu ta 
briya, ta sali di bou di awa. 

E instalacion di arte, cu yama “Tulip 
Mania!” ta un parti di e festival di luz 
di Amsterdam, cual a habri dia 27 di 
november ultimo, cu e meta pa trece 
un tiki iluminacion y color na e dia y 
anochinan scur di winter, cu tin na e 
capital Hulandes. 


torico di Amsterdam, ta forma un 
fondo pa algun dozijn obra di arte, 
cual ta varia di botonan gigantesco 
estilo origami cu ta briya, pa esferan- 
an di luz cu ta cambia di color segun 
e beis di e ciudad. 

Tin 2 manera pa mira e festival, na 
pia, sea cu of sin guia of den un di 
e cruceronan di canal, riba un di e 
botonan largo y abou cu ta pasa ful 
den e ciudad. Pa hendenan cu mas 
energia, tin un tour organisa pa un 
club local, den cual bo ta rema den 
e canalnan. 


Den e exhibicion den aire liber cu lo 
dura te dia 18 di januari proximo, e 
canalnan cu ta parti di e curason his- 


E ruta di boto, cual apropiadamente 
yama “Water Colors”, ta dura mas o 
menos 75 minuut. Mayoria di e op- 



eradonan di crucero den canal na e 
ciudad, ta ofrece trip anochi pa mira 
e arte, ta hiba bishitantenan den e 
canalnan di Amsterdam y e riu Am- 
stel. 

E ruta di 90 minuut na pia, cu ta 
titula “Illuminade” ta habri dia 11 di 
december y ta caba dia 4 di januari. 

Prijs 

Mientras cu bo ta paga pa tournan cu 
guia y cruceronan, prijsnan ta varia 
dependiendo di e nivel di luho riba 
e boto, y tambe bo por cana wak e 
obranan di arte pornada. 

E aña aki ta e di 3 edicion di e festi- 
val di luz, y ta consisti di varios ex- 


hibicion interactivo. Un creacion cu 
tin forma di un ola, “Lightbridge” ta 
consisti di luznan chikito cu ta cam- 
bia color y ta reacciona na movecion 
riba e brug cu e ta poni riba dje, tam- 
be e ta reacciona na botonan cu ta 
pasa bou di dje. 

Tin otro instalacion ta un curason 
grandi, traha di 178 boter, un pa cada 
nacionalidad cu ta biba na Amster- 
dam, cu ta contene luz LED cu por 
wordo controla pa e bishitantenan. 

Mientras cu e exhibicion ta haya bida 
anochi, tin un evento cu ta mara na e 
tema di luz na galerianan y museonan 
na e ciudad, cu ta tene bishitantenan 
ocupa durante dia.Q 













ISaMARS 2 DECEMBER 2014 


Carta di Sinterklaas, 

Muchanan dushi di Aruba, con bay? 


Sinterklaas ta bon, solamente 
un poco cansa di Piet cu no ta 
come fruta ni berdura. Ta tur 
dia mester pone atencion pa 
Piet come bon. Si e no come 
fruta cu berdura e ta bira malo. 
Esey no ta nada bon. 

Riba pagina B18 mi ta pone tur 
dia un pintura pa boso pinta cu 
colonan bunita pa SinterHaas. Bo 
por pinta cuanto cu bo kier. Cu 


kico cu abo kier, cu verf, stift, pot- 
lood ... ta abo mester sa. 

Ora bo ta pintando, bo ta laga 
mama, papa tantan of bo ruman, 
wela tambe por saca bo potret y 
ora bo caba bo ta saca potret di e 
pintura, manda e potretnan cu bo 
nomber y number di telefon na e- 
mail bondia.aruba@gmail.com. 

Sinterklaas lo scoge esunnan di 
mas bunita y creativo y e ganado ta 


haya un premio special. 

Bo tin te dia 5 di december pa par- 
ticipa y bo ta manda cuanto cu abo 
kier y tur dia. 

Sinterklaas ta laga Piet pasa wak 
bo pintura tur anochi ora abo ta 
drumi. Tur dia Sinterklaas ta pone 
e potretnan cu e ricibi den corant. 
Pinta bunita, 

Sint 





Lesa pagina B4 


E campeonato Nacional di 
Mountain Bike a conoce su 
campeonnan di 2014. Den dife- 
rente categoria ciclistanan a 
competi pa asina mira kendenan 
lo termina e aña den e prome 
tres luga. Ademas di a premia 
e ganadonan, tur e participan- 
tenan den categoria 4 mucha 
muhe (12-14 aña) a ricibi un 
regalo como muestra di grati- 
tud y estimulo pa nan sigui 
practica e deporte di ciclismo. 
Aruba Wieler Bond (AWB) ya 
caba ta trahando riba e calendario 
2015, unda cu lo tin diferente 
competencia pa e ciclistanan.Q 


Mountain Bike 
mce sn 


oampeonnan 


Na di 7 luga den Hobie 16 






5 y 9 luga den bowling 

PANORAMA 



ORANJESTAD - Diado- 
mingo Sinterklaas hunto 
cu su Zwarte Pietnan a 
yega na Tamarijn 30B na 
cas di famia Erasmus. Sin- 
terklaas a start un fiesta di 


kita sombre, e muchanan 
a disfruta enormemente 
cu di Sint hunto cu su Pi- 
etnan. 

Piet Laida y su grupo, bon 



Gosamento y alegria total tabata tin pa 
muchanan na fiesta di Sinterkiaas 


disfrasa na hende a percura pa 
tin tur cos cla no solamente 
pa Sinterklaas y su Pietnan, 
sino tambe pa tur e muchan- 
an, pero tambe e mayor, wela 
y welonan. Pa algun ora tur 
hende por a disfruta di e am- 
biente cu tabata tin. 

Tur mucha a ricibi un re- 
galo di Sinterklaas hunto cu 


un saco di mangel decora cu 
potret di Pietnan. E cas tabata 
decora den ambiente di Sin- 
terklaas. Durante e fiesta di 
Sinterklaas, e Pietnan tabata 
entretene e muchanan, unda 
cu nan tabata canta, baila y 
declama poesia. Tabata tin 
premio pa muchanan pero 
no por a laga e mayornan afo. 


Segun un mayor cu taba- 
ta presente, e muchanan a 
disfruta pero tambe tabata 
tin actividad pa hendenan 
grandi. “Tur e muchanan 
a bay contento y niun mu- 
cha mester a bay den saco di 
Zwarte Piet. Esey kiermen 
cu e muchanan tabata bon 
mucha,” segun Piet Laida a 
informa Bon Dia Aruba. □ 


E BBQ tabata hopi bon, awor nos kier gol 




ORANJESTAD - Desde 
oranan trempan caba a 
nota fila largo di fanati- 
conan cu a cumpra nan 
carchi di BBQ, den un es- 
fuerso pa sostene e club 
di futbol procedente di e 
pueblo di Noord. 

E directiva dinamico di De- 
portivo N acional/Washing- 
ton a haci un invitacion na 
Aruba completo pa bishita 
nan BBQ na nan veld nobo 
situa na Alto Vista. E ekipo 
a traha duro, no solamente 
pa bende e carchinan, sino 
tambe pa a cushina e BBQ 
diadomingo durante oranan 
di merdia te cu atardi. 

E dia tabata yena cu hopi ac- 
tividad caminda e teamnan 


di futbol di mucha a hunga 
parti mainta. Tabatin we- 
ganan entre diferente otro 
seleccion durante oranan di 


atardi. Bar y cushina claro ta- 
bata bon surti. 

A funda Deportivo Nacional 
dia 15 di maart 1970 y desde 
e tempo ey a haci historia 
den e deporte rey di futbol. 
Nan ta profila den tur e liga 
nan di futbol, manera ta divi- 
sion mini baby, baby, Lifida 
A, Lifida B, Mayor, Junioren 
y division di Honor. Tambe 
den veterano liga 35, 40 y 50. 
Mas o menos 200 futbolista 
ta hunga pa Deportivo Na- 
cional den tur e divisionnan 
incluyendo e muchanan cu 
ta hunga den Lifida. Desde 
fm di aña pasa nan a inaugura 
nan veld di bala nobo situa na 
Alto Vista. □ 

ORANJESTAD - E com- Thijs Visser y Nicole van Arubano a competi den 
petencia den e discip- der Velden na Veracruz, dje. 
lina di Hobieló ta tras di Mexico. Un disciplina 

lomba pa e duo Arubano, cu pa prome biaha e duo Mester bisa cu henter e siman 



no a bay na manera desea y 
cada bes tabata tin factornan 
cu a cay na desbentaha di am- 
bos atleta. E adaptacion na e 
Hobieló ta tuma su tempo y 
ambos no por a gara e ritmo 
desea. Un otro factor cu a 
hunga un rol tabata e speed 
cu debi na e peso di ambos 
atleta no a bay lihe manera cu 
e mester ta. 


Asina mes e atletanan Visser y 
van der Velden a keda presta 
pero no tabata por a midi nan 
mes facil den un grupo cu 
hopi experencia na e Wegan- 
an CAC di Veracruz. Ta bon 
pa bisa si cu e disciplina di e 
atletanan Arubano ta catama- 
ran y eynan nan lo ta buscan- 
do e clasificacion Olimpico 
den e lunanan siguiente.Q 


Trio femenino na di 5 y masculino na di 9 luga di bowling 




ORANJESTAD - E team- 
nan trio femenino y mas- 
culino den bowling a keda 
na di 5 y 9 luga durante 
nan competencia na We- 
ganan Centro Americano 
y del Caribe. Nos daman- 
an di bowling tabata asina 
cerca y tabata lider di e 
competencia faltando tres 
wega pa bay, pero e rond 4 
y 5 no a bay na e manera 
desea y asina nos a cay te 
na di 5 luga cu dos pin so 
patras di Dominica. 

Mester bisa cu e trio di Jean- 
dine Luidens, Kamilah Dam- 
mers y Thashaina Seraus a 
cuminsa na e weganan di trio 


den e Bolerama na Veracruz, 
Mexico. E trio Arubano a 
conoce un tremendo start di 
e prome tres weganan. Aruba 
tabata lider di e competen- 


cia riba Mexico, Venezuela 
y Colombia. Faltando tres 
wega mas pa bay, e trio di 
Aruba no tabata consistente y 
asina ta cay atras den e wega- 


nan cuater y cinco. Den e di 
seis y ultimo wega cual tabata 
esun decisivo Aruba a hunga 
riba e mesun cancha cu Ven- 
ezuela kende tabata riba un 
tremendo racha e momento 
ey. A lo largo nos muchanan 
a fmalisa bon pero no por a 
remata pa un medaya. Asina 
mes e trio di Aruba por ta 
satisfecho aunke nan a cay 
net afo di e premiacion. 

Trio masculino bowling 

Diabierna anochi a tuma luga 
e weganan di trio den bowl- 
ing masculino unda e trio 
di Aruba Jason Odor, Brian 
Helmeyer y Maurice Figa- 
roa a representa nos dushi 


isla. Mester bisa cu e trio di 
Aruba a termina na di 9 luga 
overall den 12 pais. 

E hungado Brian Helmeyer 
a tira 1220 pins pa un avera- 
he di 203.3 cual tabata esun 
mas halto. E hungadonan Ja- 
son Odor y Maurice Figaroa 
a tira un averahe mas abou. 
Jason Odor a tira pa un to- 
tal di 1144 pins mientras su 
averahe tabata 190.7. Di otro 
banda Maurice Figaroa a tira 
un total di 1093 pins mien- 
tras su averahe tabata 182.2. 
Mester bisa cu e hungado 
di bowling di Aruba a con- 
oce un torneo na e Weganan 
CAC no mucho fuerte, e 
consistencia no tur ora tabata 
t’ey. Algun dia a wordo hun- 
ga hopi bon mientras e otro 
dianan tabata menos bon. 
Asina mes Aruba lucha entre 
e grandi nan. 

Pa cuater di e cinco hoben- 
nan e Weganan CAC ta algo 
nobo, mirando nan edad nos 
tin sigur cu aki cuater aña 
tur ta mucho mas experen- 
cia y cosnan lo bay mas facil. 
HolDennan manera Figaroa, 
Helmeyer, Halabi y Roos 
sigur tin un futuro promi- 
nente den bowling, mientras 
e experencia di Odor lo yuda 
nan sigui crece. □ 

Campeonnan Nacional di Mountain Bike pa 2014 



b, . I 


ORANJESTAD - Reci- 
entemente Aruba Wieler 
Bond -seccion MTB a 
tene e campeonatonan 
nacional di Mountain 
Bike pa asina saca e 
campeon nan nacional pa 
2014 den varios categoria. 

Categorianan menor 

Diasabra 22 di november 
pa 7:30 di mainta a tene e 
campeonato pa e muchanan 
entre 6 y 14 aña. Esaki a tuma 
luga na Ayo y a uza 2 dife- 
rente circuito. Categorianan 
1 y 2 (6/7 y 8/9 aña) a core 
respectivamente 1 y 2 buelta 
riba un circuito di l.OKM. 
Categoria 3 y 4 (10/11 aña y 
12-14 aña) a core respectiva- 
mente 2 y 3 buelta riba un 
circuito di 2.6KM. 

Tawata tin un participa- 


cion grandi di no menos di 
55 ciclista, cual ta 13 ciclista 
mas hopi cu aña pasa. Nos 
por conclui cu tin un interes 
grandi bou di nos muchan- 
an pa practica e deporte di 
Mountain Bike. 

Un otro tendencia positivo 
ta e crecemento di partici- 
pantenan femenino den e 
deporte di ciclismo. AWB ta 
spera cu esaki sigui crece y cu 
mas mucha muhe cuminsa 
participa na e deporte aki. 

Na fmal a premia e top 3 den 
tur 7 categoria y e prome 
den cada categoria y pues e 
campeon nan nacional a keda 
den nomber di e siguiente 
ciclistanan: Categoria 1 mu- 
cha homber (6/7 aña): Xylon 
Henriquez, categoria 2 mu- 
cha muhe (8/9 aña): Ryandra 
Kamperveen categoria 2 mu- 
cha homber (8/9 aña): Seb 
Nabes, categoria 3 mucha 
muhe (10/11 aña): Sylvienne 
Gonzales, categoria 3 mucha 
homber (10/11 aña): Justin 
Morales, categoria 4 mucha 
muhe (12-14 aña): Michelle 
van Vliet y categoria 4 mucha 
homber (12-14 aña): Ruson 
Gonzales 

Ademas di a premia e gana- 
donan, tur e participantenan 
den categoria 4 mucha muhe 
(12-14 aña) a ricibi un regalo 



como muestra di gratitud y 
estimulo pa nan sigui practi- 
ca e deporte di ciclismo. Por 
tuma nota cu den e edad aki 
hopi di nos mucha muhenan 
ta stop di practica deporte y 
tin otro prioridadnan. 

Categorianan Mayor 

Diasabra 22 di november pa 
3:00 pm a sigui cu e campe- 
onato pa e categorianan di 
15 aña bay ariba. Riba e fe- 
cha aki, tawata tin 52 par- 
ticipante registra cu a registra 
den 9 diferente categoria; 6 
diferente categoria pa hende 
homber y 3 diferente catego- 
ria pa hende muhe. Mescos 


cu aña pasa ta remarcabel e 
cantidad grandi di partici- 
pantenan den e categoria di 
Sub Master masculino (30- 
44 aña), unda tawata tin 15 
registracion, dunando asina 
e indicacion di grupo di edad 
cu mas ta practica e deporte 
aki. 

Un biaha mas a uza e cir- 
cuito di Ayo, pero a pone un 
parti acerca cu ta pasa den ru- 
tanan den area di Matividiri, 
Natural Bridge y Andicuri 
pa asina yega na un circuito 
di 5.8Km total, cu a conta 
cu un variacion di tereno pa 
asina test e coredonan nan 
tecnica, forsa y velocidad. 

Na fmal di e atardi, a keda 
conclui e coredonan cu 
miho tecnica, mas velocidad 
y mas forsa cu nan contrin- 
cante nan den cada categoria 
y nan a sa di bay cu e titulo 
di Campeon Nacional MTB 
2014. 

Elite Masculino: Gino 
Hodge, Elite Femenino: 
Zetsia Bisslik-Piña, Sub- 
Master Masculino: Rodney 
Maduro, Master Masculino: 
Frank Plomp, Pre-Junior 
Masculino: Tim Hekman, 
Junior Masculino: Jonathan 


Croes y Junior Femenino: 
Cherley v/d Linden. 

Tambe a premia e partici- 
pantenan den categoria di 
principiante. Esaki ta e par- 
ticipantenan cu tin menos 
tempo practicando e deporte 
di Mountain Bike. E gana- 
donan di e categoria aki ta: 
Principiante masculino: Lo- 
drico Briezen, Beginners 
Women: Mirte de Rozario. 

Pa e resultadonan completo 
y pa mas potret di ambos 
careda por bishita nan face- 
book page: Aruba Wieler 
Bond. Y lo manda e resulta- 
donan completo via di e carta 
informativo di AWB. Cu 
esaki, AWB a termina cu cal- 
endario competitivo pa 2014 
y por wak bek riba un aña 
exitoso cu calendario yena di 
actividadnan ciclistico. 

AWB ta gradici tur bolun- 
tario cu a yuda cu marca- 
mento di ruta y postnan di 
control, masha danki pa e 
cooperacion manera semper. 
Y tambe un danki special na 
tur e fotografonan cu ta pre- 
sente na tur caredanan pa 
saca potret di e coredonan y 
ta publica e potretnan pa un y 
tur por disfruta y wak bek na 
e momentonan impactante 
di e caredanan. 

Aunke e calendario oficial 
pa 2015 no a wordo publica 
ainda, nos por ya caba men- 
ciona e prome caredanan di 
MTB pa 2015 lo ta e Tri- 
Bike 3-daagse cu ta programa 
pa tuma luga dia 30 y 31 di 
januari y 1 di februari 2015. 

Pa mas informacion di e ac- 
tividad organisa pa AWB y su 
clubnan miembro, por man- 
da un e-mail na arubawiel- 
erbond@gmail.com of sigui 
nos riba facebook via nos pa- 
gina Aruba Wieler Bond. Q 



Endy Croes lo representa ISF na clausura di Weganan Centro Americano y del Caribe 


VERACRUZ/ORANJES- 
TAD - Weganan Centro 
Americano y del Caribe na 
Vera Cruz Mexico ta ye- 
gando su final diadomin- 
go 30 di november. Dia 30 
di november a tuma luga 
e weganan final pa me- 
daya di “oro” di softball 
femenino y tambe e cer- 
emonia oficial di clausura. 

Endy Croes tin basta siman 
den exterior pa motibonan 
priva. Mientrastanto presi- 
dente di ISF sr. Dale MC 
Mann a punta Endy Croes pa 


un mision special. Presidente 
di ISF kende mester a acudi 
na ceremonia oficial di cera- 
mento y tambe entregamento 
di medaya pero pa otro moti- 
bo mester a cancela su biahe. 
Presidente di ISF Mr. Dale 
Mc Mann a haci un solicitud 
extra oficial na Vice Presiden- 
te di ISF di region di Caribe 
sr. Endy Croes pa por tuma 
e encargo aki y biaha pa Ve- 
racruz Mexico e siman fmal 
di Juegos Centro Americano 
y Del Caribe representando 
su persona y ISF den su to- 
talidad. 


Un total di 5700 atleta a par- 
ticipa e aña aki den dicho 
competencia cual sigur ta un 
honor pa un representante di 
Aruba un isla asina chikito 
wordo encarga cu e tarea asi- 
na grandi representando 127 
pais miembro di ISF na e oca- 
sion aki. 

Aruba Softball Bond ta or- 
guyoso di su presidente y ta 
sigur cu e lo cumpli cu su tar- 
ea manera semper y e den e 
biahe aki representando ISF e 
lo sigui engrandece e contac- 
tonan den mundo di softball 
y otro deportenan. Q 

Tres team cu victoria 
importante den LVBP 


Vikings a domina nan wega 



MINNESOTA, Merca 
(AP) - Adam Thielen y 
Everson Griffen a regresa 
cada uno a blokia touch- 
downs pa Minnesota, e di 
cinco biaha den historia 
di NFL cu tabata tin dos 
den un wega, y Vikings ta 



gana 31-13 contra di Caro- 
lina Panthers. 

Teddy Bridgewater a tira pa 


dos anotacion sin perde e 
bala y Griffen tabata tin dos 
di cuater gara di Vikings (5- 
7) dilanti di Cam Newton.Q 


CARACAS, Venezuela - E 
campeonato di Liga Vene- 
zolano di Baseball Profe- 
sional (LVBP) a tuma luga 
den fin di siman, unda cu 
e teamnan ta sigui bataya 
pa bira e miho di Ven- 
ezuela. Navegantes, Ti- 
burones y Tigres ta logra 
victorianan importante. 

Navegantes del Magallanes a 
topa cu Bravos de Margarita, 
den un wega cu a termina 
pega 4-3 pa Magallanes. Bra- 
vos de Margarita a bati 6 hit y 
a comete 1 eror, mientras cu 
Navegantes del Magallanes 
a bati 11 y tambe a comete 
1 eror. Pitcher ganado ta- 
bata Omar Bencomo (3-1) y 
Mitch Lively (1-2) a bay cas 
cu e derota. 


Caribes del Anzoategui a en- 
frenta Tiburones de la Gu- 
aira. E victoria a bay pa Tibu- 
rones cu tabata hambra, wega 
cu a termina 5-3. Caribes del 
Anzoategui a bati 8 hit y no a 
comete eror; Tiburones de la 
Guaira ta logra haci 7 hit y ta 
comete 1 eror. Pitcher gana- 
do tabata Junior Guerra (3- 
3), mientras cu Jose Alvarez 
(4-1) a bay cu e derota. 

Tigres de Aragua ta gana 
Aguilas del Zulia den un 
wega preta, di cua esaki a ter- 
mina 3-2. Tigres de Aragua ta 
dal 3 hit y ta comete 2, mien- 
tras cu Aguilas a bati 9 hit nan 
ta comete 1 eror. Pitcher ga- 
nado tabata Renee Cortez (2- 
0) y e perdedo tabata Jeremy 
Kehrt (1-2).G 


Susie Wolff nombra piloto di prueba 

di Williams 



Frank. 

“Den e papel aki, 
Susie lo core e 
Williams-Mer- 
cedes FW37 den 
dos sesion di en- 
sayo liber di dia- 
bierna y dos rond 
di ensayo priva 
durante e tem- 
porada di 2015 
di Formula 1,” 
team Williams F1 
a precisa den un 
comunicado. 

“E lo pasa hopi 
tempo tambe den 


OXFORDSHIRE, In- 
glatera - E Escoses Susie 
Wolff, di 30 aña, lo ta e 
“piloto oficial di test” den 


Formula 1, cu a termina 
na di tres den e temporada 
aki den Mundial, segun e 
team Grove, funda pa Sir 


e simulado pa participa den e 
desaroyo di FW37 (e modelo 
2015) y di FW38 (e modelo 
di 2016). □ 


Guiapa fanaticonan 

Basico di baseball Lingo 

Bon Dia Aruba ta bin cu e nificacion di e pal- 
abranan cu ta wordo uza den baseball. Esaki ta pa 
yuda fanaticonan mas compronde terminologia 
cu ta wordo uza pero tambe pa compronde kico 
e ta significa ora topa cu e palabra den un relato 
di noticia. 

Ace ta significa: E miho pitcher habrido di e team. 

Alley ta significa: E seccion di outfield entre e tres hun- 
gado cu ta hunga patras of pafo. 

Gap ta significa: Mescos cu Alley. “Gapper” ta un bala 
cu ta wordo batia den area di patras.Q 





K^Like us on 

Facebook 


Facebook .com/bcndianotidá 






















DIAMARS 2 DECEMBER 2014 


I^ITRAFICO 



Chauffeur ta dal contra un 
palo di luz na Kibaima 



ORANJESTAD- Diado- 
mingo den oranan di at- 
ardi, polis di trafico y un 
patruya di Santa Cruz ta 
wordo manda na e crusa- 
da panort di Drive Inn pa 
un accidente cu un perso- 
na herida. 

Na yegada nan ta bin com- 
pronde cu e chauffeur di un 
Toyota Tercel cora pa un 
motibo of otro lo a perde 
control y a dal contra un palo 
di luz. E palo di luz a haya 
daño y e auto tambe a haya 
hopi daño material. E chauf- 


feur durante e impacto a dal 
su cabes contra e windshield 
y a keda herida cu un kap na 
su cabes. Ambulance a wordo 
pidi pa bin na e sitio. 

E personal di ambulance a 
atende cu e chauffeur, cu 
despues di e impacto no por a 
corda si tabata tin mas hende 
den auto, paso un rato prome 
el a baha su yiu un caminda, 
e tabata confundi y no por a 
corda cu si el a baha e mucha 
of e mucha tabata den auto 
ainda y tabata puntra polis si 
tin mas hende den e auto. □ 




Motociclista herida despues di a 
dal contra auto 


ORANJESTAD- Dialu- 
na merdia riba caminda 
principal di Camacuri 
na altura di Garage Cor- 
dia a sucede un accidente 
entre un brommer y un 
auto. Ambulance y polis 
a presenta na e sitio. E 
motociclista tabata leve- 
mente herida. Personal di 
ambulance a atende cu e 
victima. 

Polis a topa cu e brommer 
kibra y un Toyota Prado cu 
basta sla. 

Segun testigo y e chauf- 
feur di e auto e motociclista 
bayendo direccion abou lo 
a perde control y e motoci- 
clista a slip hunto cu e brom- 
mer, cu consecuencia cu e 
brommer a dal contra e taira 
patras di e brommer bons y 
dal contra e bumper dilanti 
ranca esaki completo. 

Personal di Ambulance a 
atende cu e motociclista 
y transporte pa Hospital 
pa atencion medico mas 
avansa.Q 

Ladron ta horta tubo di koper 

ESSO HEIGHTS— Central ta manda Polisnan na un 
adres den Esso Heights, pa un ladronicia. 

Na e sitio Polis a papia cu e muhe L, kende ta bisa cu, el a 
tuma nota cu ladron a bay cu su tubonan di koper y tambe e 
bari di sushi. Polis a tuma e keho. □ 

Bentana di cas destrui cu 
bala cayente 

JAN FLEMMING— Central ta manda Polisnan na un 
cas na Jan Flemming pa un destruccion. 

Na e sitio, Polis a papia cu e homber D., kende ta bisa cu 
diabierna ora cu el a bay verf su cas, el a mira cu su bentana 
tabata kibra. 

Tambe el a mira cu e daño ta parce ocasiona pa un bala di 
arma di candela. Polisnan a mira cu realmente ta trata di un 
tiro. Relaciona cu esey, lo haci un investigacion forensico y 
Recherche a wordo poni na haltura. Polisnan a busca rond di 
e cas, pero no a haya evidencia. E caso tin atencion di polis.Q 

Ladron ta bay cu celular di 
den auto 

PALM BEACH— Central ta manda Polisnan na e par- 
keerplaats di Texas di Brasil, pa un kiebro den auto. 

Na e sitio, polis a papia cu e homber H, kende ta bisa cu 
el a lubida di cera su auto, cu consecuencia cu un persona 
desconoci a horta e celular. Polis a tuma e keho. □ 

Recidivista haya cu pistol 

ORANJESTAD— Central a manda Polisnan na Win 
Me Juwelen, na unda Rompie B, ta cana cu un pistol, 
cu un mucha chikito. 

Na haltura di e luga, Polisnan ta mira Rompie y a detene. 
Polisnan a haya e pistol. Q 

ChoUer Geerman ta horta 
tas di scol 


Polis ta duna asistencia pa intento 
di ladronicia 



ORANJESTAD- Dia- 
domingo algo pasa di 
mey anochi varios uni- 
dad di polis a wordo 
manda na un cas na 
Tanki Leendert. Supu- 
estamente un ladron ta 
den e cas y tabata kib- 
rando un porta di cam- 
ber. 

Den e camber tabata tin 
habitantenan scondi. Polis 
ta haci un buskeda intenso 
paden y pafo di e cas pero 
no ta logra haya niun lad- 
ron. 

Aparentemente e ladron 
lo a bandona e sitio prome 
cu polis a yega na e cas.Q 


Ladron ta bay cu placa di den camber di hotel 



MADIKI— Central a manda Polisnan na Chang Wing 
Supermarket. 

Na e sitio, Polis a papia cu e homber F, kende ta bisa cu un 
rato el a bay cu su yiu homber den e supermarket pa cumpra 
algo. Ora cu el a bay bek na e auto, el a mira cu ladron a bay 
cu tas di scol di su yiu. 

E1 a bay den e supermarket si e por mira via e camara kende a 
horta den su auto y a resulta cu ta un tal Christopher G. Polis 
a tuma e keho. Polisnan lo busca e sospechoso.Q 

Ladron ta drenta den cas 
na Solito 

SOLITO— Central a manda Polis na un cas na Solito, 
na unda tin hende desconoci den e cas. 

Na e sitio, Polisnan a papia cu e homber M, kende ta bisa cu e 
ta biba den e apartamento hunto cu su casa. Segun M, e doño 
di e tereno ta un tal R y ta biba den e cas. 

Tambe M. ta bisa cu el a wordo yama pa su casa y a bisa cu el 
a mira dos homber desconoci core sali di den nan cas. Nan ta 
bisti na preto y cu muts preto, pero no tin nan cara comple- 
tamente tapa. 

E por a mira cu nan ta color scur, un ta largo flaco y e otro 
ta gordo. M a bisa cu e doño di e cas ta na trabou y e lo yama 
Polisnan ora cu e yega pa e bay duna keho. E porta dilanti a 
wordo forsa y e henter e cas tabata reboltia. □ 


NOORD— Central a manda Polisnan na La Cabana pa un ladronicia. 

Na e sitio, Polis a papia cu e personal di siguridad, cu a hiba nan na un camber. Eynan Polis 
a papia cu e homber D.A.G., kende ta bisa cu el a bay shop cu su casa na Paseo Herencia. 
Despues nan a bay na e supermarket y ora cu nan a bolbe na nan camber, pa pone e cosnan riba 
mesa den comedor, nan a mira cu desconocinan a laga un asbak riba mesa. El a pensa cu ta e 
trahado a haci esey, pero a haya straño cu e cama no tabata drecha. Ora cu el a habri a porta di e 
cashi, el a mira cu e porta di e safe tabata habri. Ora cu el a bay controla den e safe, el a mira cu 
e paspoortnan di dje y su casa no tabata den e safe, pero a haya e paspoortnan bou di un T-shirt 
riba e cashi di anochi. Den su paspoort e tabatin seis papel di 100 dollar cu a wordo horta. No 
tabatin muestra di kiebro.Q 

Cacho ta morde peaton na su pia 

ORANJESTAD— Polisnan a bay den Rontgenstraat na unda un cacho a morde un 
muhe. 

Na e sitio, polis a papia cu e muhe N, kende ta bisa cu e tabata cana den Reamurstraat y a 
wordo ataca pa algun cacho cu ta pertenece na e cas Reamurstraat 2. Un di e cachonan a mord’e 
na su pia. Polisnan a papia cu e habitante di e cas y ta bisa cu e lo para responsabel pa e gastonan 
medico di N. Tambe el a bisa cu normal e cacho ta na cadena. □ 

Ladron a horta den cas na Santa Cruz 

SANTA CRUZ—Central ta manda Polisnan na un cas na Santa Cruz, pa un kiebro. 

Na e sitio, Polis a papia cu e muhe P, kende ta bisa cu hunto cu su casa, nan a sali di cas y ora 
cu nan a bolbe, nan a mira cu nan camber tabata completamente reboltia. P, ta bisa cu nan a 
drenta via di e bentana. Tambe e ta bisa cu e falta holoshi y prenda. Polisnan a constata cu e 
shutternan a wordo kita. Central a wordo poni na haltura.Q 

Gregorio Wolff 

Prome tanda di medidanan a pasa, Gobernantenan a logra nan meta 


Cu e aprobacion di presu- 
puesto 2014, porfin despu- 
es cu e aña casi a yega su fi- 
nal, e prome lucha/bataya 
cu Gobierno a hiba contra 
e clase trahado/pueblo a 
sali positivo pa gobierno 
y Gobernantenan a logra 
nan metanan sin mucho 
discordia y agitacion con- 
tra nan posicionnan. 

E 5 añanan di mal maneho di 
2010 pa 2004 ta e motibo di e 
lucha contra pueblo. 

E falta di placa a trece e deci- 
sionnan di gobierno: 

1. Gobierno a baha subsid- 
ionan drastico na casi tur fun- 
dacionnan den sector publico 
y cual pueblo ya ta sinti esey; 

2. Gobierno a duna Elmar 
N.V. oke pa un hisamento 
di e prijs di coriente bastante 
halto, cu su consecuencianan 
ariba hala di articulonan di 
consumo pa pueblo; 

3. Serlimar tambe a ricibi 
OK di Gobierno pa cobra tur 
cas un F 300,= florin pa aña 
pa recoge e bari di sushi, cual 
ta ekivalente na 1% of mas di 
e salario di e trahado. 

4. Gobierno a baha su 
contribucion na AZV, pa 
cual mester bini un belasting 
nobo estilo BBO pa AZV por 
cubri su gastonan; 

5. Ainda falta otro deci- 
sionnan cu a ser tuma den e 
presupuesto 2014. 

Esaki ta e prome parti di e lu- 
cha cual a bay relativamente 
facil pa gobernantenan. 

Sindicalismo y oposicion 


zwak 

Falta di placa di gobierno, dor 
di e malgastamento e ultimo 
5 añanan a pusha gobierno pa 
trece cambionan drastico den 
e areglo di pensioen di tra- 
hadonan den sector publico 
y lidernan Sindical manso a 
guli tur e ponencianan di Go- 
bierno pa mengua den e are- 
glo di pensioen. 

Anto sin yama su miembro- 
nan na reunionnan general 
pa duna informacion y dis- 
cuti cu su miembronan ariba 
e cambionan proponi pa Go- 
bierno. 

Tocante e otro medidanan 
contra e clase trahado, e 
unico lucha di Sindicalismo 
Arubiano ta e firmamento di 
e manifiesto(nan) ariba hisa- 
mento di prijs di coriente, 
cual a termina tambe na aros 
y coco dor di maniobranan di 
gobierno y e silencio di lider- 
nan sindical. 

Un politica sindical pa Tra- 
hadonan baha cabes pa gobi- 
erno. 

E partido di oposicion tam- 
poco a luci manera mester ta. 
Bunita discursonan na radio/ 
television y den parlamento, 
pero accionnan militante of 
un yamamento pa subi caya, 
nada. 

Yamadanan pa subi cay a sali 
di militantenan y otro organi- 
sacionnan, pero di oposicion 
solamente apoyo na e ac- 
cionnan. 

Nos ta biba den e era di 


globalisacion 

Ora analisa e situacion actual 
e ta cuadra cu filosofia di e 
era cu nos ta bibando aden, e 
era di Globalisacion, e mer- 
cadonan fmanciero inter- 
nacional ta dirigi e rumbo e 
economico y social na mun- 
do. Laga cos bay for di man, 
manera sosode di 2010 pa 
2014 y awor ta e era di me- 
didanan. 

E filosofia di e era nobo tin 3 
ingrediente fastioso pa e clase 
trahado. 

Prome ta trece medidanan 
pa trahadonan paga pa e mal 
maneho di gobierno, di dos 
mester kita of mengua e dere- 
chonan di e clase trahado. Di 
tres, e estado(gobierno) mes- 
ter bira bira mas chikito y tin 
menos di bisa. Atrobe e falta 
di placa, ta bira e argumento 
pa pasa/bende servicio of de- 
partamento publico cu sector 
priva. 

No tin crecemento real 
di GDP 

Nos prome ministro a de- 
clara caba cu a pesar di e me- 
didanan, sinembargo nos ta 
bay tin crecemento econom- 
ico. Esaki ta e mita berdad, 
pasobra prome ministro no ta 
papia di inflacion, con halto e 
ta bay bira. 

Exponentenan di Gobierno 
den parlamento siman pasa a 
bisa cu na 2009, cu introduc- 
cion di 2% di BBO, costo di 
bida a subi cu 12%. Cuanto lo 
e bira na 2015, nada. 

Si prome ministro tabata sin- 


cero e a bisa pueblo cu berdad 
nos GDP ta bay crece, pero 
ora nos tuma e cifranan di in- 
flacion, crecemento REAL di 
GDP lo bira negativo cu basta 
porciento. 

Empresarionan ta sobrevivi 
facilmente, tur aumento di 
inflacion ta wordo calcula 
den nan prijsnan. 

Consecuencia negativo pa 
e trahado 

Pues por conclui cu e politica 
nacional di gobierno ta car- 
acterisa su mes como un cu 
menos preocupacion pa e in- 
teresnan di e clase trahado. 
For di e principal decision- 
nan di gobernantenan, cada 
biaha ta resalta e interes pa e 
inversionistanan. 

E proyectonan di medida di 
gobiernonan ta demostra e 
caracter exclui pa e Trahado. 
Nos ta mira e siguiente desa- 
royo: 

•Un creciente desigualdad 
social; 

•Baymento atras di e bien- 
estar social; 

•Ausencia di oportunidadnan 
social y cultural; 

•Cero inversion den e Tra- 
hado; 

• Gobierno ta sigui cu proyec- 
tonan pa cuponan di trabao di 
salario minimo of net ey riba; 

• Poco, poco hopi trahado ta 
haya su mes obliga di busca 
un di dos trabao pa e por 
sobrevivi dignamente, pero 
atrobe cu tur e consecuenci- 
anan social pa su famia. 

• Clase media ta disparciendo 


for di e mercado laboral; 

• Si sigui e rapport di IMF pa 
e proximo 15 pa 20 añanan 
nos mester di 25 pa 40 mil 
trahadonan stranhero (fun- 
cionnan di salario minimo) 
pa tin crecemento di GDP; 

• E gruponan cu ta beneficia 
di e desaroyo economico aki, 
dia pa dia lo bira mas chikito. 

Desigualdad ta sigui 
crece. 

Ora nos compara e SL (Sala- 
rio Minimo) cu e BM (Mini- 
mo pa existencia) nos ta haya 
na inicio di Status Aparte SL 
tabata F 925; BM F 1543. 
Pues BM tabata 166% di SM 
Of SM tabata 60% di BM. 
Oficialmente gobierno a 
cuminsa cu BM na inicio di 
añanan 90 di siglo pasa. Pero 
mi ta reconstrui e BM, a base 
di inflacion y bay bek te cu 
1986. 

Na Juli 2014, SL ta + F 
1,700,= yBM + F 4275,= 
Pues BM a subi te cu 252% 
di SM of Salario Minimo a 
baha te cu 40% di minimo pa 
existencia. 

Pues no tin nada otro di con- 
stata cu e desigualdad a crece 
enormemente. BM ta e en- 
trada cu ta marca e pobresa of 
no pobresa na Aruba. SM ya 
ta 40% di BM y ta sigui baha. 
Awor despues di tur e medi- 
danan di november 2014, e 
desigualdad a bira pio. 

Pronto lo start e di dos tanda 
di medidanan cu e presu- 
puesto 2015. Trahadonan 
wanta duro! !□ 



Sinterklaas lo bishita 
Centro di Bario 
Playa Pabao 

ORANJESTAD- Directiva di Centro di 
Bario Playa Pabao ta informa cu diabierna 
dia 5 di december Sinterklaas y su Pietnan lo 
haci un bishita na nos Centro. 

Sint a informa nos directiva cu Sint ta masha con- 
tento di por bishita nos bon muchanan di Playa 
Pabao riba diabierna atardi, 5 di december, di 
4.30‘or pa 6.30 ‘or. Mayornan cu ta desea pa nan 
yiu(nan) ricibi un regalo riba e dia aki por pasa 
laga esaki na Centro di Bario Playa Pabao di di- 
aluna pa diaranson 3 december di 8‘or pa 12’or y 
di 3’or pa 7 ‘or. 

Lo cobra e suma di 10 florin pa mucha cu lo wordo 
uza pa cubri gastonan y un treat pa e muchanan. 
Pa mas informacion por tuma contacto cu Cen- 
tro di Bario Playa Pabao na telefon 583-7775. Pa 
motibonan organisatorio no ta tuma mas mucha 
despues di 3 december.Q 

Nurianne Helder 

Aruba a cera conoci cu e Kerstboom 

di Speransa 


Rotonde di Tanki Flip 
a wordo ilumina bou di 
hopi aplauso di e publico 
presente. Riba e dia tan 
special, 28 di november 
2014 a inaugura oficial- 
mente Rotonde di Tanki 
Flip. 

E decoracion di e rotonde ta 
enfoca riba conscientisacion 
riba e malesa di cancer. Pueb- 
lo di Aruba completo por a 
apoya esunnan cu ta bringan- 
do e bataya contra cancer of 
por a conmemora esunnan cu 
lamentablemente no a gana e 
bataya, dor di a cumpra e bal- 
anan decora. 

Asina cada bala ta representa 
un deseo, un aspiracion pa 


futuro cu cada individuo ta 
boga pe cu y cu desde e in- 
auguracion ta visibel riba e 
kerstboom. E kerstboom a 
enfoca riba e seis colornan di 
e cancer cu ta mas conoci na 
Aruba. Na mesun momento 
e striknan grandi riba e ro- 
tonde y e luznan ta simbolisa 
iluminacion y speransa. 

Kiwanis Circle K di Univer- 
sidad di Aruba y WEB Aruba 
a uni pa haci e Kerstboom di 
Speransa bira un realidad y a 
haci dos donacion na Kon- 
inging Wilhelmina Kanker- 
fonds. Kiwanis Circle K di 
Universidad di Aruba a haci e 
entrega di un cheque di 5 mil 
florin y WEB Aruba a haci un 
entrega di un cheque di 15 


mil florin. 

Un danki special na tur esun- 
nan cu a dedica tempo y amor 
na e bunita causa aki y en spe- 
cial na pueblo di Aruba cu a 
aporta dor di cumpra bala di 
Pasco. Pueblo di Aruba ta 
keda cordialmente invita pa 
pasa admira e bunita creacion 
durante temporada di fm di 
aña. 

E inauguracion oficial riba e 
dia aki tabata special cu hopi 
ambiente. WEB Aruba y IQ- 
wanis Circle K di Univer- 
sidad di Aruba ta desea un y 
tur feliz dianan di fiesta y cu 
speransa keda ilumina bida 
di cada hogar di nos dushi 
isla.Q 



Balashi ta celebra 15 aña cu un Paranda di kita sombre 




Riba dia 12 y 13 di december e 
paranda ta sigui na Zeerovers 
y Sividivi Bar & Restaurant 
y e di 15 paranda, pa cera e 
periodo di celebracion di e di 
15 aniversario di e cerbes ne- 
tamente Arubano, Balashi, ta 
tuma luga na Urataca Center 
na Santa Cruz. 

Asina Balashi ta sigui celebra 
cu comunidad di Aruba, cu 
hopi regalo y na fmal di cada 
paranda e regalo di 15 caha 
di Balashi, mesa di domino 
y sin lubida e set di domino 
acerca como premio. □ 


E cerbes di Aruba ta di fi- 
esta y ta celebrando cu un 
paranda di punta ariba pa 
punta abao cu musica en 
bibo, wega y regalonan 
fabuloso. E paranda diabi- 
erna pasa tabata na Rud- 
Sen na Santa Cruz, cual 
evento a bay cu masha 
hopi ambiente. 

E banda Rincon Boys a pone 
tur hende gosa y baila na 
smaak. Lizaira Croes a bira 
ganado di e premio grandi 
di 15 caha di Balashi y un 


pakete completo di domino, 
consistiendo di un mesa pa 
hunga y un set di domino. 
Dia 5 di december e paranda 
ta sigui na Aruba Rumshop 
for di 7’or pa 9’or di anochi 
y riba dia 6 di december e 
team di Balashi lo ta na Santa 
Cruz Bar & Restaurant; tur 
dos anochi e banda Duro ta 
percura pa e musica y lo tin 
diferente wega pa entretene e 
publico. 

Dr. Horacio E. Oduber 
Hospitaal a organisa 
un evento special pa 
bisa “masha danki” 
na empleadonan cu a 
cumpli 12 aña y mey, 
25, 35 y 40 aña di ser- 
vicio, como tambe na 
un grupo di empleado 
cu a bay disfruta di nan 
pensioen. E ceremonia 
a tuma luga na Radis- 
son Resort, unda cu no 
solamente nan dunado 


di trabao, pero tambe 
nan coleganan a dedi- 
ca extra atencion na e 
empleadonan y pensio- 
nadonan. 

Charlaine Alexander- 
Huntington, di e departa- 
mento di comunicacion y 
informacion di Dr. Hora- 
cio E. Oduber Hospitaal 
a bisa cu ta algo grandi 
pa habri un mainta cu un 
celebracion bunita asina, 


pasobra e coleganan aki a 
y ta traha cu hopi amor y 
dedicacion y pa hopi aña 
na bienestar di nan pash- 
entnan. Esaki ta algo hopi 
importante den e ramo di 
cuido. Ademas, e hecho 
cu nan ta trahando pa 
tanto aña pa un dunado 
di trabao, tambe ta bisa 
algo di e dunado di tra- 
bao, pues cu nan ta gusta 
traha na hospital, segun 
Alexander-Huntington. 





Hospital a honra empleadonan di trayecto largo 


rando 35 aña di dedicacion na e 
ramo di cuido. 

Dr. Horacio E. Hospitaal ta fe- 
licita tur empleado cu ta celeb- 
rando un logro cu hospital y ta 
gradici tur e pensionadonan pa e 
trabao duro cu nan a desplega na 
interes di comunidad di Aruba. 
Danki pa pone salud di nos co- 
munidad, bida humano y bien- 
estar general di nos sociedad na 
prome luga den bo bida diariolQ 


brons, plata of oro y “special batin tambe e miembro di hunta 
Entre e trahadonan ricibiendo dedicacion” personal cu un po- di directiva di hospital mas nobo, 
nan “pin” conmemorativo di ema of anecdota skirbi pa nan, ta- esta Ezzard Cilié, kende ta celeb- 

Dangui Oduber (MEP) 

“Ta iresponsabel pa pone Postkantoor 
bay resorta bao di Setar N.V” 



Durante tratamento di pre- 
supuesto 2014 por a nota e 
intencionnan cu gobierno di 
gabinete Mike Eman 2 tin pa 
reduci su gastonan. Despues 
cu nan a redobla e debe di 
nos pais den apenas 4 aña y 
a manda nos pais bancarota 
awor ta henter un pueblo 
ta sinti e efectonan y conse- 
cuencia di e malgastamento 
di placa di pueblo. No sola- 
mente ta castigando pueblo 
cu medida sino lo manda 
50% di trahado riba contract 
cas. Gobierno a dicidi tambe 
cu lo bay privatisa varios de- 
partamento di gobierno pa 
reduci gastonan di personal y 
tambe a dicidi di manda Post- 
kantoor N.V. bay resorta bao 
di Setar N.V. 


Gabinete Mike Eman 2 ta 
sigui gaña y manipula hende 
pasobra ta hopi fresco den 
nos memoria con gobierno 
a firma un ‘’balanced bud- 
get akkoord” cu parlamento 
cu nan no ta bay gasta mas 
cu 1350 miyon florin. Awe 
gobierno a surpasa e blafon 
aki cu miyones di florin y a 
gasta 1523 miyon florin y no 
1350 miyon manera a wordo 
acorda den e balanced budget 
akkoord. Ningun hende por 
kere mas den promesanan di 
prome minister y su gobi- 
erno. 

Prome minister a bisa cu 
gobierno ta den proceso pa 
privatisa algun departamento 
di gobierno y haci nan N.V. 


y asina nan lo reduci nan 
gastonan di personal. E1 a 
menciona cu lo manda Post- 
kantoor bao di Setar, departa- 
mento DIA tambe lo bay cay 
bao di Setar, Departamento 
di Aviacion lo bira ANSA y 
laboratorio Nacional lo wor- 
do privatisa. 

Ta di lamenta cu gobierno 
ta scoge e manera aki pa re- 
duci gastonan di personal na 
luga di para e green corridor 
cual gobierno NO tin placa 
pa ehecuta e proyecto aki y 
ta pueblo mester bay wordo 
castiga cu medida di im- 
puesto di transaccion pa por 
cubri e gastonan envolvi cu 
e proyecto aki. Postkantoor 
tin un perdida di 28 miyon 


florin y anualmente e ta per- 
diendo 4 miyon florin. Ta 
hopi iresponsabel di e gobi- 
erno aki pa laga Postkantoor 
bay resorta bao di Setar N.V. 
Setar N.V. ta nos compania 
nacional di telecomunica- 
cion y ta un compania cu ta 
ganando placa y hopi stabiel. 
Gobierno sa esaki masha bon 
pasobra e ultimo 3 añanan aki 
e mesun gobierno aki a plun- 
der 30 miyon florin for di 


Setar N.V. Nos no por ima- 
gina cu e Hunta di directiva, 
directorado di Setar y STT lo 
por bay di acuerdo cu esaki. 

Si esaki mester tuma luga Se- 
tar N.V. lo bay haye den un 
situacion financiero dificil 
den futuro cercano. Nos ta 
urgi gobierno pa duna clari- 
dad riba e asunto aki pakico a 
scoge pa manda Postkantoor 
bao di Setar N.V. Q 


Prome Minister Mike Eman: 

“Aruba tabata tin dos opcion pa enfrenta 
e crisis financiero” 



Durante su disertacion 
den Parlamento di Aru- 
ba, Prome Minister Mike 
Eman a duna un splica- 
cion con escogencianan 
di pasado te dia di awe tin 
nan consecuencia y efecto 
riba economia di varios 
pais den mundo. 

Escogencianan cu a crea un 
desempleo structural den 
paisnan bisiña, cu te ainda ta 
lucha pa sali di dje. “Nos no 
tabata kier esey pa Aruba,” 
Eman a bisa. 

Den oranan di marduga 
Eman a splica cu momenton- 
an di crisis financiero den un 
pais, tin intelectualnan cu ta 
boga pa austeridad. Pa corta 
den gastonan, tuma medida y 
busca asina forma pa comple- 
ta locual e pais a perde. “Pero, 
banda di e intelectualnan aki 
tin mes tanto otro cu ta bisa 
cu ora tin un crisis asina, cu 
gobierno a perde entrada y 
economia a cay, no ta e mo- 
mento pa tuma medida of 
austeridad. E intelectualnan 
aki ta bisa cu ta hustamente e 
momento pa gobierno stim- 
ula actividadnan economico 
y sostene poder di compra di 
esunnan cu a perde entrada, 
cu ta riba un ayudo fmancie- 
ro of ta depende di ayudo pa- 
sobra doño di trabou no por 
duna un salario mas halto. 

“Enfrenta cu e situacion cu 
nos a bin haya na 2009 na 


unda tabatin un caida di eco- 
nomia di Aruba di 15%, 12% 
di desempleo, un situacion di 
bira pober total y un deteriora 
fisico di scolnan, bario y cen- 
tronan di ciudad, e gobierno 
nobo a haya su mes cu e me- 
sun retonan cu paisnan me- 
diano y grandi a haya nan di- 
lanti. Kico ta e paso cu mester 
tuma den un situacion asina. 
Kico ta e contesta corecto pa 
e retonan ey?” 

Partidonan di oposicion tin 
un solo contesta pa loke ta e 
pregunta aki. Cu debe di pais 
Aruba a redobla. Cu cifranan 
den man Eman a ilustra con 
tur pais serio na mundo, en- 
tre nan Hulanda y Merca, a 
mira un redoblacion di nan 
debenan. 

Asina e debe di Hulanda cu 
tabata 41% a yega 79%, Mer- 
ca cu tabata na 58% a yega na 
102%. E promedio di Union 
Europeo cu tabata na 38,7% 
a bira 87,1%. “Tur esaki den 
e mesun periodo di tempo cu 
Aruba”. Eman ta haya cu aki 
no por tin comparacion cu 
otro Gabinetenan “Esaki ta- 
bata den un completamente 
otro periodo, enfrente un cri- 
sis fmanciero mundial. “Loke 
Aruba a perde ta 200 miyon 
florin na entrada. Nos por a 
scoge pa e receta di medida. 
Riba e dolor di perdida di 
poder di compra, di desem- 
pleo, di caida di economia, 
suta e pueblo cu medida.” 


Eman a splica cu na Aruba e 
situacion tabata pio cu e crisis 
mundial. Esaki pasobra ban- 
da di e crisis aki, Aruba riba 
dje a perde e refmeria den e 
mesun aña. Frente e reto aki 
Aruba tabatin dos receta. 

Dos grupo di hende cu mes 
hopi argumento ta bisa ‘of ta 
esun of ta e otro’. Den caso 
di Aruba e escogencia tabata 
basta cla. Un pais manera 
Hulanda cu diripiente ta 
mira su economia a cay por 
scoge pa austeridad. Pero 
un pais manera Aruba, na 
unda e pueblo den e añanan 
prome cu cosnan mester ta- 
bata miho, a perde 25% di su 
poder di compra, no a inverti 
den centro di ciudad ni tam- 
poco den infrastructura. 

Esaki ta pone cu e escogen- 
cia tabata hopi cla pa evita 
un desaster pa pais Aruba. Pa 
evita cu desempleo di coyun- 
tura bira structural. “Esaki ta 
causa un circulo vicioso di 
cosnan negativo di cual bo no 
ta sali ni den 1, 3, 5, 10 of 20 
aña. Tin hopi pais cu a haci 
escogencianan robes y nan 
desempleo y nan economia 
den recesion coyuntura a bira 
structural.” 

“Nos a dicidi cu e perdida di 
200 miyon pa aña no ta bay 
wordo recupera na e mo- 
mento critico den desaroyo 
di nos pais. Cu 15% di caida 
di economia y cu 12% di de- 


sempleo nos no ta bay tuma 
medida riba dje. Keda sin 
haci inversionnan pa duna 
Aruba un apariencia atrobe, 
un pais di calidad atrobe pa 
asina e comunidad sinti su 
mes inspira pa kere den su 
pais, tampoco tabata e con- 
testa”. E gobierno a haci e 
inversionnan necesario cu ta- 
bata halto y cu orguyo. Eman 


a anuncia cu Deputy Sec- 
retary of State, e autoridad 
mas halto Mericano, kende 
a bishita Aruba a bisa ‘Esaki 
ta un pais cu vision. Un pais 
cu a inverti na momento cu 
mester a inverti. Un pais cu a 
pone un liña pa futuro cu sa 
unda e ta bay’. Aruba a haci e 
bon escogencianan. Historia 
lo demostra esey.Q 

Xiomara Ruiz-Maduro (MEP) 

Pueblo lo wordo afecta pa inflacion debi 
na medidanan di Gabinete Eman 


Desde 1 di December 2014 
BBO ta subi bay 2,5% y es- 
aki hunto cu e otro medi- 
danan di Gabinete Eman 
lo pone cu Pueblo lo keda 
severamente afecta pa in- 
flacion. Awor Pueblo lam- 
entablemente mester paga 
e prijs pa e mal goberna- 
cion di Gabinete Eman. 

E ta conoci cu partido AVP 
a gana eleccion na 2009 cu 
e promesa di elimina BBO. 
Asina cu Gabinete Eman a 
yega na mando nan a corta 
BBO den dos ya cu nan no 
por a laga gobierno sin en- 


trada. Na 2010 caba IMF a 
adverti Gabinete Eman cu si 
e no kier BBO pa e busca un 
belasting alternativo y tuma 
dos aña pa hinca den otro. 
Pero como cu 2013 tabata aña 
di eleccion Gabinete Eman 
no a haci nada. 

Na 2013 atrobe IMF a adverti 
Gabinete Eman y a ta awor 
despues di tanto cu a papia 
di elimina BBO, awe e me- 
sun Minister Eman ta firma 
pa hisa BBO na 2,5%. Y ai- 
nda falta, ya cu den e rapport 
di CFT tin poni cu gobierno 
mester hisa BBO na por lo 


menos 4,5% pa asina por re- 
cupera e daño haci pa Gabi- 
nete Eman na nos financia 
publico. 

E subimento di BBO aki, 
manera ta e caso ora di intro- 
duci cualkier belasting, lo tin 
un efecto riba inflacion. Tur 
cos lo subi di prijs y Pueblo 
lo sinti esaki hasta den e pro- 
ductonan basico manera pan, 
lechi, gas, gasolin etc. Tur e 
productonan aki lo subi di 
prijs y lo haci cu e poder di 
compra di e Pueblo lo bay 
atras. Banda di esaki e me- 
dida di e subida di prijs di 


coriente cu 15% tambe lo 
causa cu prijsnan lo subi, 
principalmente ora di bay su- 
permarket Pueblo lo sinti con 
su placa no lo yega ya cu tur 
producto ta subi di prijs. Pa 
no papia mes di e 26,50 florin 
cu Pueblo mester bay paga 
pa Serlimar recoge sushi. Sin 
lubida, poco dia atras Gabi- 
nete Eman a kita e alivio cu e 
Pueblo pagado di loonbelas- 
ting of impuesto di entrada 
tabata haya ora cu tin infla- 
cion, pa nan paga menos be- 
lasting. Ni riba e alivio aki di 
coregi belasting na inflacion 
Pueblo por conta mas ya cu 



Gabinete Eman no tin placa y 
den e situacion ey Minister di 
Financia no lo baha belasting 
conforme e inflacion. 

Tur e medidanan aki di Gabi- 
nete Eman lo crea un infla- 
cion grandi y lo afecta e cart- 
era di Pueblo severamente. 
Anto e medida mes cu Gabi- 
nete Eman mester a tuma di 
baha di 9 pa 7 minister pa 
spaar placa di Pueblo, no ta 
wordo tuma. □ 


Minister Otmar Oduher 

“Atencion pa sector primario ta grandi” 

agricultornan mes cu e dife- 
rente proyectonan, como 
tambe bou di esunnan mas 
hoben cu ta demostrando 
hopi interes pa carga loke ta 
di nos. 

E mercado di Santa Rosa a 
demostra di ta un actividad 
hopi popular bou di e cu- 
nukeronan y agricultornan 
cu ta wordo bishita pa miles 
y miles di persona. 

Minister Otmar Oduber kier 
gradici e tur e personanan cu 
a sostene e iniciativa aki du- 
rante henter aña, demostran- 
do cu e atencion pa sector ta 
grandi y e deseo pa haya pro- 
ductonan local ta creciendo 
cada bes mas. 

“Un danki special pa henter 
personal di Santa Rosa, sin 
boso trabou incansabel y 
dedicacion e mercadonan aki 
no lo por a tuma luga, hopi 
danki!” Q 



Minister Otmar Oduber 
ta sumamente satisfecho 
cu e sosten grandi cu 
Santa Rosa y Sector Pri- 
mario ta hayando di co- 
munidad completo. 


Diadomingo Santa Rosa ta- 
batin su ultimo mercado pa 
aña 2014, unda cu miles di 
persona a probecha di esaki 
pa asina cumpra nan pro- 
ductonan organico traha pa 
nos cunukeronan. 


E sector primario aki cu pa 
hopi aña a ser lubida, a bin 
ta hayando e atencion cu e 
tabatin mester, unda cu es- 
unnan cu tabata planta mata 
a haci esaki sea ta den un cu- 
nucu of den un cura di cas 
awor a haya e oportunidad 
pa bay dilanti cu nan ofishi. 
Ademas a stimula a traves di 
incentivonan, pa sector pri- 
mario por a sigui wordo eleva, 
un adelanto cu nos tur por a 


mira cu ta tumando luga e ul- 
timo añanan aki. 

Minister Oduber tabata 
sumamente contento di mira 
e popularidad cu sector pri- 
mario ta hayando bou di e 

“Antias mester ta of los 
of sigui regla” 


HULANDA, DEN 

HAAG- Ayera dialuna 1 
di december “Tweede Ka- 
mer” a papia tocante un 
posibel structura nobo pa 
Antias Hulandes. 

Esey a sosode sin presencia 
di minister Ronald Plasterk 
di asuntonan di Reino. E 
fraccionnan a debati cu otro 
prome riba un documento 
traha bou iniciativa di WD 


y SP, dos extremo cu a haya 
otro den nan punto di bista 
tocante e teritorio Hulandes 
Caribense. 

Pa e liberalnan y e social- 
istanan e ta hopi cla: Corsou, 
Sint Maarten y Aruba mester 
scoge. Of e relacion cu Hu- 
landa ta bira mas igual den un 
relacion di traha hunto nobo 
of nan ta sigui e reglanan cu 
ta hancra den e Statuut di e 


partnernan den e Reino Hu- 
landes. 

Esun ultimo ey ta encera cu 
e islanan mester ataca nan 
problemanan fmanciero y di 
corupcion cu firmesa y no 
bay contra e metemento di 
Hulanda. Hulanda , segun e 
Statuut ta fmalmente respon- 
sabel, pues di bes en cuando 
mester actua, asina miembro 
di parlamento pa WE) An- 



dre Bosman a bisa. Si nan cu cooperacion como punto 
no kier esey, anto mester bin di salida. ‘Tweede Kamer’ 
un “gemenebest.” Caminda tin diferencia di opinion riba 
cada pais ta independiente, esaki.Q 


Minister Etienne van der Horst 

Mester investiga si ta berdad 3200 cedula a perde! 


WILLEMSTAD - Ami 
ta pone mi interogativo 
tras di e informacion cu 
3200 cedula a perde. Mes- 
ter wak si ta perde nan a 
perde, of si ta otro cos a 
pasa, minister di Gober- 
nacion, Planificacion y 
Servicio (BPD) Etienne 
van der Horst a indica du- 
rante tratamento di pre- 
supuesto 2015 siman pasa. 

Durante e reunion aki, 
miembronan di parlamento a 


haci hopi pregunta relaciona 
cu funcionamento di Censo. 
Un di e preocupacionnan ta e 
tardansa cu tin pa haya e ser- 
vicio cu e ciudadano ta desea. 
Si antes ta cuestion di yega 
Censo, ranca number y 
despues di 1 of 2 ora, yega 
na turno pa saca un cedula 
nobo, awendia e por sosode 
solamente traves di un cita. 
Pero un cita ta dura un eter- 
nidad, tabata reclamo di entre 
otro parlamentario Melvin 
Cijntje di fraccion di Pueblo 


Soberano. 

Minister Etienne van der 
Horst a informa cu di acu- 
erdo cu datonan di Censo, 
entre maart pa september e 
instancia aki a haya peticion 
pa un cedula nobo di 3200 
hende cu a informa cu nan a 
perde nan cedula. 

Aparte cu esaki ta 

un di e factornan cu ta causa 
mas aglomeracion di hende 
na registro civil, e ta lanta 


pregunta cerca minister Van 
der Horst. 

E la bisa cu e cifra di 3200 ta 
parce un cantidad abnormal 
halto. Mester wak si en ber- 
dad ta perde e cantidad di ce- 
dula aH a perde of ta otro cos 
a pasa cu nan. 

Minister Van der Horst a 
anuncia un investigacion den 
e caso aki pa determina causa 
di e perdida aki. 

E1 a añadi cu kisas mester bin 
medida adicional, por ehem- 


pel cu ta percura cu e hende 
no ta perde su cedula. Un po- 
sibilidad ta pa cobra mas caro 
ora un hende bin saca un ce- 
dula di nobo. pero, asina el a 
conclui, mester wak prome si 
ta perde a perde cedula of ta 
otro caminda nan a bay. E in- 
formacion cu minister Va 

n der Horst a duna no ta duna 
specificacion si ta hende ho- 
ben, hende homber of hende 
muhe ni tampoco si ta trata di 
hende naci na Corsou. □ 


Lio Plantijn: 

SITEK a bolbe canta welga 
pa mañan mainta 




WILLEMSTAD - Sitek 
mañan ta tene su di dos 
dia welga, despues cu awe 
riba dia di Enseñansa, e 
sindicato a canta accion 
pa exigi respet di gobi- 
erno pa docente y traha- 
donan den enseñansa. 

Lio Plantijn, presidente di 
Sitek a bisa, cu e sindicato ta 
satisfecho cu e contesta cu 
e la haya di su miembronan 
awe mainta y cu nan ta in- 
vita pa mañan 8:30am bolbe 
acudi na sede di Sitek. ‘Awe 
mainta practicamente no ta- 
batin mucha na ningun scol’, 
Lio Plantijn a splica. 

Durante dje encuentro cu 
su miembronan, Sitek a for- 
mula un carta pa minister 
di Enseñansa cu e sindicato 
compaña pa su miembronan 
ta entrega na Forti. E carta ta 
contene tambe invitacion na 
parlamentarionan pa riba ter- 
mino cortico bishita scolnan 
na Corsou y tuma nota dje 
situacion deplorabel cu hopi 
di e scolnan ta aden. 


Plantijn: ”Mescos cu e par- 
lamentarionan a cana den 
Otrobanda, wak e situacion 
pa e ruta di carnaval, nan 
mester bin wak e scolnan”. E 
lider sindical a bisa, cu Sitek 
mes lo percura pa e trans- 
porte pa e parlamentarionan 
bishita e scolnan. Sitek ta pla- 
nia pa uza e busnan cu ta uza 


pa transporta e muchanan 
landamento. 

For di siman pasa Sitek a in- 
dica publicamente, cu awe 
dia di Enseñansa, e no tin 
motibo pa celebra. Un dje 
motibonan di mal contento 
grandi di Sitek, ta e hecho 
cu e sindicato no por haya 


un encuentro cu minister 
di Enseñansa. For di dia cu 
e minister di Enseñansa a 
asumi funcion, e sindicato, 
segun Lio Plantijn, no taba- 
tin un reunion efectivo cu e 
mandatario. 

Mas leu Lio Plantijn a indica 
cu e la rechasa un invitacion 
di minister di Enseñansa pa 
e so acudi na un reunion. E 
presidente di Sitek ta bisa cu 
e no ta dispuesto pa laga su 
miembronan atras. 

Sitek ta determina pa haya e 
respet cu e ta exigi, pa medio 
di su accionnan. 

Ainda no ta conoci kico e 
programa di accion mañan 


lo ta na sede di Sitek, pero 
un dje posibilidad ta cu lo tin 
orado invita cu lo duna infor- 
macion na miembronan dje 
sindicato, Lio Plantijn a bisa. 

Plantijn a bisa tambe cu e in- 
tencion ta pa manda un carta 
pa tur Parlamentario pa in- 
vita nan drenta den un bus pa 
core wak e situacion di scol- 
nan. Prensa tambe ta haña un 
invitacion y asina comunidad 
por compronde dicon traha- 
donan den enseñansa ta den 
accion. 

“Si minister di enseñansa 
no duna oido nos ta acerca 
prome minister”, Plantijn a 
bisa fmalmente.Q 

Chauffeurnan envoM 
den accidente 



WILLEMSTAD - Polis 
mester a haci un detencion 
riba Sero Loraweg, na al- 
tura di WEMA, paso a surgi 
un bringamento despues 


cu tabatin un accidente den 
trafico. Di ambos banda taba- 
tin maltrato, loke a pone cu 
e agentenan a haci e deten- 
cionnan. Q 



Chauffeurnan di Bus, Taxi y auto di tour a eligi representantenan nobo 


WILLEMSTAD - Diasa- 
bra a tuma luga na Censo 
eleccion pa miembronan 
di comisionnan di bus, 
taxi y auto di tour di Cor- 
sou. 

Eleccion a cuminsa oficial- 
mente 9or di mainta y a ter- 
mina 3or di atardi manera e 


reglanan stipula. No tabatin 
niun eventualidad particular 
y tur cos a cana conforme 
plan. 

Hefe interino di Servicio Pu- 
blico Ruthline Haddocks cu 
ta presidi e comision elec- 
toral a informa cu e eleccion 
a tuma luga conforme leynan 


electoral. Coleganan chauf- 
feur di bus y taxi a haci uzo di 
nan derecho di voto. E resul- 
tado preliminar di e eleccion 
ta lo siguiente. 

Representantenan di bus ta 
Andrés Everitz, Bus no. 351 
(cu 43 voto), Soraya “Shan- 
dra” Blanken, Bus no. 356 
(38 voto) y Maximiliano 


Weyman, Bus 249 (37 voto). 

Representantenan di Taxi a 
keda eligi Sra. Philonalis Er- 
silia, Taxi 117 (cu 49 voto), 
Sr. Isidro de Sousa Brazao, 
Taxi 17 (37 voto) y Sr. Hec- 
tor Henriquez, Taxi 143 (35 
voto). 

Representante di auto di tour 


ta bira Juvira Briceño Reyes, 
TW 9 cu ta e unico cu a pos- 
tula su mes den e eleccion 
aki. 

Zino Narvaez y Humphrey 
“Camacho” Andrade a forma 
parti di e comision electoral 
cu hunto cu demas empleado 
di Censo a analisa e trabou 
durante e dia. □ 


FKP mester haei su “huiswerk”, sinoplaea no ta hin: 

Drechamento cas di FKP ta controversia serio den gobierno! 


WILLEMSTAD - Dre- 
chamento di un cantidad 
di cas di Fundacion Cas 
Popular a ocasiona un 
controversia den seno di 
partidonan den e siman- 
nan tras di lomba y como 
sorpresa a resulta cu e ta 
biba ainda. Esey a resulta 
durante tratamento di 
presupuesto 2015. 

Den reunion di parlamento 
a sali na cla cu ainda Partido 
Nacional di Pueblo y partido 
Pueblo Soberano no ta riba e 
mesun liña pa loke ta e pun- 
to aki. Pio ainda, den e en- 
cuentro di diasabra ultimo di 
Pueblo Soberano na su sede 
na Palo Blanco, parlamen- 
tario Jaime Cordoba a bolbe 
accentua cu e partido ta para 
duro riba su punto di bista. 

Partido Nacional ta para riba 
cu mester traspasa e 5 mi- 
yon pa FKP, pero partido 
Pueblo Soberano kier mira 
un specificacion prome unda 
e cen ta bay y na kico lo gasta 
e cen. 

Mester bisa cu den e dianan 
cu a pasa, e confrontacion 
verbal entre fraccion di par- 
tido Pueblo Soberano y frac- 


cion di Partido Nacional, 
relaciona cu drechamento 
di casnan di Fundacion Cas 
Popular tabata fuerte y skerpi. 
Ministerio di Labor, De- 
saroyo Social y Bienestar 
(SOAW) mester pone 5 mi- 
yon florin na disposicion di 
Fundacion Cas Popular pa 
drecha casnan di Fundacion 
Cas Popular cu ta den mal 
estado. 

E asunto aki a bira un prob- 
lema, ya cu partido Pueblo 
Soberano for di cuminsam- 
ento a expresa su mes na fabor 
pa un instancia cu no ta FKP 
haci e trabou di reparacion na 
e casnan. Pueblo Soberano ta 
bisa cu den pasado no por a 
mira claramente unda e cen a 
bay, cua ta e casnan cu a dre- 
cha y cuanto esaki a costa. E 
partido, evidentemente no 
tin masha confiansa den e 
trabou di FKP. 

E situacion aki a causa un 
tardansa den e procedura pa 
traspaso di e suma menciona 
pa FKP. Pa un of otro mo- 
tibo, e fmalisacion adminis- 
trativo a tuma tempo. Loke 
sigur no a contribui na esaki 
ta e instabilidad den direc- 
cion na ministerio di SOAW. 


Ora cu ex minister Jeanne 
Marie Fransisca lo tabata na 
punto di firma e papelnan pa 
e traspaso di cen tuma luga, e 
minister mester a baha. 

E minister actual, logica- 
mente a pidi espacio di tempo 
pa e profundisa den e mate- 
rial prome cu e tuma un de- 
cision. Esey awo ta tardando, 
pa mesun motibonan admin- 
istrativo. 

Dialuna siman pasa, e min- 
ister di Desaroyo Social y 
Bienestar a bisa cu minis- 
terio di SOAW ta dispuesto 
pa traspasa e 5 miyon, basta 
FKP cumpli cu un cantidad 
di condicion. 

Asina por ehempel FKP mes- 
ter pone riba papel cuanto cas 
ta bay drecha, den cua bario, 
kico ta bay drecha na e casnan 
aki y cuanto esaki ta costa. 
Contratistanan local, princi- 
palmente esunnan chikito cu 
ta emplea yiu di tera mester 
ta e prome cu ta haya trabou. 
Ta bin acerca cu e maneho di 
duna trabou mester cuadra 
cu e filosofia di maneho di 
SOAW, den sentido cu ta 
duna trabou na esunnan de- 
semplea den bario, particu- 
larmente hobennan cu no tin 


trabou awor aki. 

E contratistanan, den nan re- 
lato fmal na gobierno mester 
responsabilisa e aspecto aki. 

“E cen ta riba presupuesto 
di SOAW. Ta nifica cu ta 
ami ta esun cu fmalmente ta 
responsabel pa cada cen cu 
gasta di e montante aki. Ta 
bin acerca cu niun caminda ta 
para cu e mester bay pa FKP. 
SOAW ta carga responsabili- 
dad pa mantencion di e cas- 
nan”, ta loke e minister a bisa 
na e ocasion ey. 

Durante e encuentro di di- 
asabra ultimo, parlamentario 
Cordoba a informa miem- 
bronan di e partido cu FKP a 
manda un lista cu no ta spe- 
cifica e gastonan. 

FKP a manda un papel riba 
cua ta menciona e bario, e 
cantidad di cas y e suma cu ta 
coresponde na esaki. 

“Ta asina ta responsabi- 
lisa uzo di placa di pueblo? 
SOAW a bisa explicitamente 
cu e kier un splicacion cu- 
anto cas, kico ta bay drecha 
na e casnan aki y cuanto esaki 
ta sali, pa nos por haya un bi- 
sta cla ta unda e cen ta bay. 
Ta esey nos kier haya, nada 
otro”, Cordoba a bisa. 


E asunto aki a conduci na un 
cierto friccion entre fraccion 
di Partido Nacional y esun di 
Pueblo Soberano. Por a nota 
esey tambe den intercambio 
di palabra, durante e dife- 
rente disertacionnan di e par- 
lamentarionan. E tono skerpi 
tabata bisa hopi di e tension 
cu tabata reina. 

Den e ultimo intercambio, 
hasta Pueblo Soberano a til- 
da e minister di PNP, Earl 
Balborda di no a informa su 
lider di fraccion, Humphrey 
Davelaar debidamente. 
Fuentenan cu por sa a infor- 
ma LA RENSA cu e votacion 
riba tanto e 2 amienda como 
tambe varios di e 10 mo- 
cionnan presenta na fmal di 
tratamento di presupuesto, a 
accentua e friccion cu ta existi 
entre partidonan di coalicion, 
specificamente Partido Na- 
cional di Pueblo y partido 
Pueblo Soberano. No ta un 
friccion di awor aki, pero cu 
tin basta tempo caba latente. 
Davelaar a sostene oposicion 
den tanto e amienda cu varios 
di e mocionnan. 

Manera e situacion ta awor 
aki, no ta masha cla con ta 
bay yega na un solucion pa e 
situacion aki. □ 

Sudoku BON DIA, train bo mente 

Bon bini na Sudoku Bon Dia. Riba e pagina aki nos ta brinda bo tur dia tres sudoku 
den e siguiente secuencia, Facil, Medio y Dificil. 

Pa resolve bo ta pone number den cada cuadra di tal forma cu cada rij crusa of bay 
abou tin e number un solo biaha. Tambe den cada cuadra chikito compara cu esun 
mas grandi tambe tin e numbernan 1 te cu 9. E number tampoco no por ripiti den 
e cuadra chikito. Trahando cu e numbernan cu tin poni caba ta yuda bo yega na e 
solucion. □ 

NA WARDA 

^ Oranjestad 

’ ) 

.. Dr. Alvarez 


911 





POLIS 

POLIS 

ORANJESTAD 

NOORD 

STA. CRUZ 

SAVANETA 

SAN NICOLAS 

BRANDWEER 

BRANDWEER 

POLISTIPLINE 

HOSPITAL 

AMBULANCE 

SAN NICOLAS 

AMBULANCE 


100 

581- 1100 

582- 4000 
587-0009 
585-4710 
584-7000 
584-5000 
115 

582-1108 

11141 

527-4000 

582-1234 

584-5050 


BOTICA 

Oranjestad: Noord Tel: 586-4606 
San Nicolas: San NicolasTel: 584-5712 


SERVICES 


INFORMATION 

118 

SETAR 

582-2116 

TAXI 

582-5900 

TAXI-TAS 

587-5900 

PROF. TAXI 

588-0035 

TAXI D.T.S. 

587-2300 

SERVICE ARUBA 

583-3232 


CRUISESHIP, 

December 3 

Freewinds 
Riviera 

Carnival Freedom 



MORTUARIO 

AD Patres 584-2299 

Aurora 588-6699 

Mementomori 583-3358 

Thp Olive Tref^ 584-8888 

FOUNDATION 
FELLOWSHIP CLINIC 
Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

(FADA) Tel: 583-2999 

FUNDACION 

Respetami 

Teh 582-4433 _ 

Diabetic Foundation 
Arubano 

Teh 583-3808 _ 

Narcotics Anonymous 
Tel: 583-8989 

Foundation Amor 
pa Prohimo 

Tel: 583-3345 /586-6976 

Women in Difficulties 

Foundation 

Tel: 583-5400 


Los Laga Bai Explosion 
di Ambiente 


ORANJESTAD - Cu 11- 
11-2014 Aruba un biaha 
mas a oficialmente haci 
un inicio na su tempo- 
rada di carnaval. Y mas 
cu claro Los Laga Bai no 
kier keda afo. Nos kier a 
presenta nos tema pa e 61 
aniversario di Aruba su 
dushi carnaval: Explosion 
di Ambiente. 

Na mes momento nos kier a 
participa na tur nos fiel par- 
ticipantenan cu diasabra awo 
dia 6 di december 2014 lo tin 
oportunidad pa inscribi pa 
carnaval 61. Esaki lo tuma 
luga na e luga di semper cu 
ta Centro Kibrahacha di 
10:00AM pa 4:00PM. 

E prijs total pa participa cu 
Los Laga Bai lo ta Awg. 650. 
E prome pago lo ta Awg. 300. 
Tene cuenta cu Los Laga Bai 
lo participa cu no mas cu 440 
persona e aña aki. Nos tema 
ta un diseño/idea combina di 
Tessa Leon, un studiante di 
Colegio San Antonio, y Ger- 
shwin Lee. 


Parada di Llambeu 
Tambe nos kier a informa tur 
fiel participante cu Los Laga 
Bai lo bolbe participa na e 
Parada di Llambeu. E prijs pa 
registra lo ta Awg. 100. Di- 
asabra 6 di december lo tin 
oportunidad pa registra 
esaki tambe. 


pa 


Mas cu claro na tur para- 
da Los Laga Bai lo bay cu e 
zonido 100% live di Robert 
Jeand’or y su “Hala un ban- 
da...ta Solo Banda.” Tur esaki 
danki na nos sponsornan cu 
sin nan cooperacion hopi 
valioso, esaki no lo ta posi- 
bel. Nan ta Romar Trading 
y su cerbes Heineken, Albo 
Aruba N.V., Arubaanse We- 
genbouw, Interport Logis- 
tics, Loteria di Aruba, Wema 
yCMB. 

Por ultimo nos kier desea tur 
nos participantenan y e pueb- 
lo di Aruba en general feliz 
dianan di fiesta di awo caba y 
nos ta spera di wak boso tur 
bek riba caminda na comien- 
so di 2015 pa un tremendo 
temporada di carnaval.Q 

• BON APPETIT • BON APPETIT • BON APPETIT • BON APPETIT • 


Sopi di Pifca 


Ingredientenan: 


IVilh di fllet di pisca corta na rcpi 
Va cup di hariña blanco 
V* cup di azeta dushi 

1 ciboyo corta chiquito 

2 teenchi knoflook machica 

2 tomati grandi corta na dauw 
1/3 cup di olijfl yena geslice 

1 cuchara grandi di pcterselie corta chiki 
theeleep di promenton cora corta 

3 wortel corta chiquito 
8 cup di awa herbiendo 
VA cup di paneermeel 

2 thcelcep di salo 


Preparacion: 



Lora e pisca den e hariña. Hasa den azeta dushi. Agrega ciboyo, 
knoflook, toamti, peterselie y promenton corra. Cushina nan pa 5 
minuut. Agrega nan na e awa herbiendo hunto cu e demas 
ingredientenan> drei nan bon y laganan cushina ariba candela abao 
pa 30 minuut. 

Pa 6 persona 



E formacion di awe ta establece un obsta- 
culo den bo tendencia na busca y sigui fi- 
losofia nobo y ideal. Bo numbernan di awe 
10, 26, 35 y 43. ^ ^ 




Awe, por ta cu bo ta sinti e urgencia di 
acerca na personanan cu ta rondona bo y 
conoce nan na un nivel mas intimo. Bo 
numbernan di awe 4, 6, 25 y 33. 


Tauro 


E personanan ya a bisa bo cu bo ta 
manera un pushi; semper bo ta zorg pa 
cay para den situacionnan delicado. Bo 
numbernan di awe 11, 27, 36 y 44. 



Geminis 


Awe, cu e formacion planetario, bo tin 
algun sorpresa - computer kibra, linea 
di telefon sin funcion, mashin di fax no 
ta den funcion - e problemanan aki ta 
atrasa e progreso di bo trabou. Bo num- 



Cancer 


E momento cu e curpanan astral ta conta 
pa bo falta di actividad na e momenton- 
an aki. Bo numbernan di awe 4, 18, 29 
y37. 




Viirgo 


Awe bo lo ta hopi pensativo. E alinia- 
cion astral lo causa cierto problema, spe- 
cialmente na loke ta respet na e eleccion 
di bo careda. Bo numbernan di awe 14, 
28, 39y47. 



Ki dia mas maraviyoso pa hendenan 
creativo! E curpanan astral a alinia pa 
crea un energia haya den hopi carta as- 
tral. Bo numbernan di awe 4, 20, 25 y 
27. 


Libra 


Ta bisa cu bo ta causa panico purbando 
na caba cu un sistema cu bo ta kere ta 
pafo di epoca. Bo numbernan di awe 5, 
21, 30 y 38. 



Scoqiio 


Si bo tabata un profesor universitario, 
awe lo ta e dia cu bo ta perde bo anota- 
cionnan prome cu drenta klas y bo ta 
termina dilanti di un audiencia di dos 
shen persona. Bo numbernan di awe 
6, 22, 31 y 44. 



Sagitario 



E actitud investigado cu bo tin awe, 
no lo ta normal cu bo manera di ta 
usual. Bo numbernan di awe 7, 23, 
32 y 40. 


Capricornio 


Seguramente bo sa miho cu niun 
hende mas cu e relacionnan profe- 
sional generalmente ta yen di deseo 
inconsciente e ideanan cu ta mantene 
sin expresa. Bo numbernan di awe 8, 
24, 33y41. 



Aquario 


Generalmente bo ta sinti atraccion 
na personanan entreteni, creativo y 
atractivo pa nan personalidad bri- 
yante. Bo numbernan di awe 13, 18, 
47y51. 

PANORAMA 


Den misa Birgen di Fatima na Dakota 


Concierto di Pasco pa recauda fondo pa drecha misa 



Despues di un concierto 
exitoso den luna di augus- 
tus ultimo, Misa Birgen 
di Fatima ta organisa otro 
concierto cu e soprano 
Tica Giel y pianista John- 
ny Kleinmoedig di Cor- 
sou. 

E biaha aki e concierto ta di 
Pasco y ta hiba e titulo ‘Nos 
Amor pa Niño Hesus’. E 


concierto aki, mescos cu esun 
anterior, ta pa recauda fondo 
pa renoba Misa Birgen di 
Fatima. Den e concierto aki 
Tica Giel, hunto cu Johnny 
Kleinmoedig y coro ‘Den 
Harmonia’ bou direccion di 
Jane Lanooij, lo deleita esun- 
nan presente cu un variacion 
di canticanan internacional 
y local di Pasco. Por scucha 
composicionnan clasico y 


popular den varios idioma. 

Temporada di Pasco ta tem- 
porada di amor y paz. Ta e 
temporada di mas bunita di 
aña caminda un y tur ta com- 
parti cu otro. P’esey no perde 
e oportunidad pa presencia e 
bunita concierto aki y alabes 
contribui na e renobacion di 
Misa Birgen di Fatima. 

Ta pidi un contribucion di 


35 florin pa presencia e con- 
cierto cu lo tuma luga dia 12 
di december na Misa Birgen 
di Fatima pa 8’or di anochi. 
Ticket ta obtenibel na Huki 
di Buki di Misa Birgen di 
Fatima y na Lucor Jewelers. 

Pastoor Daniel y e comite 
organisado ta extende un in- 
vitacion na tur parokiano di 
Misa Birgen di Fatima y na e 



comunidad di Aruba en gen- 
eral pa coopera cu e conci- 
erto di Pasco ‘Nos Amor pa 
Niño Hesus’. Di antemano 
danki y cu Señor bendiciona 
boso na abundancia.Q 


Colegio San Antonio 
ta yama danki! 



Diasabra anochi lo anun- 
cia e ganado di competen- 
cia di Good4 The Neigh- 
borhood School Edition. 
Nos scol a participa cu 
e proyecto di “Reuse the 
present, design the fu- 
ture”. 

E proyecto campeon aki 
tawatin como meta pa crea 
areanan di sombra y luga pa 
sinta pa nos alumnonan na 
Centro di Bario Dakota ca- 
minda nos scol ta ubica actu- 
almente. 

Nos ta di opinion cu e 


proyecto aki a wordo flnalisa 
cu exito y diadomingo dia 
23 di november e hurado, 
prensa pero tambe docente, 
alumno y mayornan y publi- 
co en general a bishita Cen- 
tro di Bario pa wak cu nan 
mes wowo kico tur e scol aki 
a traha uzando palet. 

Nos ta sumamente satisfecho 
y agradecido na tur cu a yuda 
pero na prome luga kier 
gradici Aruba Bank cu a pone 
5000 florin disponibel pa nos 
scol. Manera nos a indica, 
esaki pa nos na Dakota tawata 
un oportunidad di oro. Nos 



kier enfatisa cu a uza e 5000 
florin aki pa drecha diferente 
area, pero loke e proyecto aki 
a duna nos scol ta mucho mas 
cu un cambio drastico riba e 
schoolplein. G4N a nifica un 
union grandi pa nos scol, e 
sensacion di team worky sol- 
idaridad tawata enorme y nos 
ta contento di por a haya esa- 
ki bek despues di un periodo 
cu varios obstaculo pa nos 
scol. No tin nada mas dushi 
cu traha como ekipo pa logra 
un meta asina bunita. Alum- 
nonan a haya e oportunidad 
pa desaroya diferente cuali- 
dad y mustra nan talento. 

Banda di Aruba Bank nos 


kier bisa danki na diferente 
persona cu a yuda nos di 
un of otro forma. Fernando 
Luidens y Fernando Jr. di 
CusiPadi pa nan guia, Cusi- 
Padi N.V, Fantastic Gardens, 
Sleep Comfort, Flora Market, 
Kooyman, Bon Bini Cargo, 
Kooltemp, Santa Rosa, Serli- 
mar, Centro di Bario Dakota 
(Sr. Gilmar Croes), Famia 
M. Tromp, Famia J. Maduro, 
Famia R. Garcia, Power FM y 
Melvin Garcia (Spot), Sr. Lee 
Francis, Sr. Dennis van ler- 
sel, Sr. Eric Gomez, Sr. Rob- 
ert Robles di Infmity, Sra. 
LeoncitaArendsz, Sr. Jimmy 
Semeleer, Famia C. 

Tjon, Eugene Maduro, Boli 


Aruba, Subway Peanuts y 
Prensa en general. Tambe nos 
kier yama danki na e duo din- 
amico, Ghislaine Croes y Su- 
zette Bareño di Aruba Bank 
cu a guia nos y a forma parti 
di nos ekipo! 

Por ultimo nos kier gradici 
nos docente y alumnonan. 
Nos a demostra un biaha 
mas cu hunto nos por traha 
cosnan increibel. Nos por ta 
orguyoso di nos mes y bisa: 
Nos a logra! 

“When live gave us lemons, 
we just made some lemon- 
ade. The sugar was provided 
byAruba BankN.V”a 


















Con pa decora un terasa 
den temporada di Pasco 


Awe nos kier papia cu 
bo tocante decoracion 
di e terasa. Si bo haci e 
decoracion adecuada- 
mente, lo bo haya efec- 
to positivo den e dec- 
oracion di temporada 
di Pasco, creando un 
ambiente masha festivo 
y un zona masha agrad- 
abel pa tur invitado. Ta 
trata de imagina y cum- 
insa crea un atmosfera 
cu yen di fantasia y ma- 
gia, haciendo algo asina 
senciyo manera colga 
luznan na e rand di e 
dak. Maske cu esey no 
ta tur. 

Kerstboom 

Un bon opcion pa decora 


bo terasa den e ambiente 
di Pasco, ta poniendo un 
kerstboom chikito of me- 
diano, pero si bo ta prefera 
tin e kerstboom paden, 
tambe bo por decora e palo 
di matanan y otro matanan 
cu ya bo tabata tin den bo 
terasa cu luznan di Pasco, 
semper teniendo na cuenta 
e bombio y kabel di cori- 
ente cu bo ta uza (nan 
mester ta specialmente 
diseña pa pafo y cumpli cu 
tur garantia di siguridad). 

Luznan LED 

Un otro opcion pa decora 
bo terasa ta haciendo uzo 
di luznan LED, cu ta spaar 
hasta un 80 % de energia y 
nan ta dura cuatro biaha 


mas cu otro hombio. Di e 
forma aki bo por crea pasa- 
danan ilumina cu ta duna 
hopi bunitesa y ambiente 
den e periodo aki gastando 
poco energia y cuidando 
nos medio ambiente. 

Tur tipo di adorno 

Sigur cu si, den un terasa 
bo por colga cualkier tipo 
di decoracion di Pasco; 
mea, krans, bala di Pasco 
di diferente forma y colo, 
lampi y adorno traha di pa- 
pel... 

Manera ho ta wak, cu poco 
material y un tiki di imagi- 
nacion ho por crea un hista 
hopi bunita tanto mira di 
pafo como di paden.Q 



























































































